title: Lapin jääkäripataljoona

text: Pataljoonan henkilökunnan keskuudessa alkoivat liikkua huhut siirrosta Lappiin jo 1950-luvun puolivälissä. Vuonna 1958 tuleva varuskuntapaikka ratkaistiin ja Sodankylän varuskunnan rakennustyöt aloitettiin. Vaasasta lähtö herätti henkilökunnan keskuudessa ristiriitaisia tunteita. Lappi oli toki tuttu paikka monista harjoituksista mutta asunnot, vaimojen työpaikat, lasten koulut, monet muut sidokset ja harrastukset tekivät lähdön monille vaikeaksi. Kaikkiaan noin parikymmentä pataljoonan upseeria ja aliupseeria hakeutui tässä vaiheessa muihin joukko-osastoihin ja esikuntiin töihin. Toisaalta muuttamista helpotti Sodankylän kunnan ja asukkaiden erittäin myönteinen suhtautuminen varuskunnan tuloon. Yksittäisistä henkilöistä on nostettava esille tuolloinen Sodankylän kunnan valtuuston puheenjohtaja Akseli Paarman, jonka johdolla lähetystö kävi pataljoonan henkilökuntaa valistamassa uuden kotipaikkakunnan olosuhteista.


title: Lapin jääkäripataljoona

text: Siirtoa valmisteltiin kolmen kesän aikana, jolloin noin komppanian vahvuinen osasto kerrallaan oli Sodankylässä vartiotehtävissä ja uusiin olosuhteisiin tutustumassa. Lopullinen tieto siirron ajankohdasta tuli vuoden 1963 lopulla. Henkilökunta sai tiedon, että siirto tapahtuu vuoden 1964 kesällä. Puolustusvoimille tyypillisesti virallinen käsky tuli vasta vuoden 1964 alussa.


title: Lapin jääkäripataljoona

text: Viimeisen kesän aikana pataljoonaan muistivat monet Vaasan ja Pohjanmaan vaikuttajat ja lähtöparaateja pidettiin osin haikeissa tunnelmissa. Jääkäreiden pääosa nousi pyörille Vaasassa varhain heinäkuun 29. päivän aamuna kello 5.00. Marssi Sodankylään alkoi. Jo tätä ennen oli kuitenkin 3JK siirtynyt Sodankylään 1.7.1964. Samaan aikaan kun pataljoonan pääosa lähti Vaasasta marssille, vannoivat 3JK:n alokkaat sotilasvalansa varuskunnan uuden ruokalan pihalla.


title: Lapin jääkäripataljoona

text:
Pataljoonan pääosat saapuivat pyöräillen Sodankylään 2.8.1964. Uuden kotikunnan asukkaat olivat suurin joukoin tien molemmin puolin kunniakujana pataljoonaa vastaanottamassa. Siitä alkoi jääkäreiden elämä, koulutus ja harjoitukset Sodankylässä ja ympäri Lappia ja Pohjois- Suomea. Pataljoonan nimi muutettiin uuteen kotipaikkaan sopivammaksi, kun se 1.7.1966 sai nimen Lapin Jääkäripataljoona.
Pataljoona menetti itsenäisen joukko-osaston asemansa 1. lokakuuta 1979, kun se liitettiin joukkoyksikkönä vasta perustettuun Jääkäriprikaatiin.


title: Yanmar 2GM20

text: Yanmar 2GM20 on japanilainen venemoottori, jota valmistaa japanilainen yhtiön Yanmar Co. Ltd. Se on sisämoottori ja dieselmoottori, ja sitä käytetään purjeveneissä ja moottoriveneissä.


title: Yanmar 2GM20

text: Moottori on nelitahtinen, 2-sylinterinen vesijäähdytteinen dieselmoottori. Jatkuva suurin teho on 11,8 kW 3400 rpm kierrosta minuutissa. Maksimiteho on 13,4 kw ja 3 600 rpm kierrosta minuutissa. Moottori luokitellaan 20 hevosvoimaiseksi. Se painaa 114 kg. Moottori käynnistyy käynnistysmoottorilla (jännite 12 volttia ja teho 1 kilowatin), ja laturi tuottaa sähköä ja lataa veneen akut (12V.55A). SGM20-sarja käyttää merivesijäähdytysjärjestelmää tai makeavesijäähdytysjärjestelmää. Merivesi pumpataan moottorin läpi merivesipumpulla. Merivesi jäähdyttää moottorin sisäisesti. Makeavesijäähdytysjärjestelmä on täydennetty lämmönvaihtimella. Polttoainesuodatin puhdistaa epäpuhtaudet ja sekoittuneen veden dieselistä ennen polttoainepumppua.


title: Makroskooppinen kvanttitunnelointi

text: Makroskooppinen kvanttitunnelointi on kvanttimekaaninen prosessi, jossa useasta alkeishiukkasesta syntynyt makroskooppinen kvanttisysteemi tunneloituu tilasta toiseen. Esimerkkejä makroskooppisesta kvanttitunneloinnista on havaittu magneettisissa systeemeissä sekä suprajohtavissa liitoksissa.


title: Makroskooppinen kvanttitunnelointi

text: Suprajohteissa elektronisysteemin tilaa kuvataan makroskooppisella aaltofunktiolla formula_1, jolla on itseisarvo formula_2 ja vaihe formula_3. Suprajohtavia liitoksia voidaan kuvailla liitoksen eri puolilla olevien suprajohteiden vaihe-erolla formula_4. Vaiheen käytöstä kuvaa niinkutsuttu kallistettu pesulautamalli (engl. "tilted washboard model"), jossa potentiaali on muotoa


Makroskooppinen kvanttitunnelointi


title: Makroskooppinen kvanttitunnelointi

text: missä formula_6 on Josephsonin ilmiön kriittisestä virrasta formula_7 riippuva Josephson-energia, formula_8 liitoksen läpi ajettava virta, formula_9 Diracin vakio ja formula_10 elektronin varaus.


title: Makroskooppinen kvanttitunnelointi

text: Kun formula_11, vaihe sijaitsee potentiaalin yhdessä minimikohdassa ja liitos on suprajohtavassa tilassa. Joko termisistä tai kvanttimekaanisista fluktuaatioista johtuen vaihe voi kuitenkin aktivoitua tai tunneloitua potentiaalivallin yli tai läpi, jolloin liitos muuttuu häviölliseksi. Edellistä prosessia kutsutaan termiseksi aktivaatioksi, jälkimmäistä makroskooppiseksi kvanttitunneloinniksi.


title: Lietsalan koulu

text: Lietsalan koulu on Naantalissa, Lietsalan kaupunginosassa sijaitseva vuonna 1907 perustettu alakoulu. Koulussa oli lukukaudella 2013–2014 136 oppilasta. Koulun koulunjohtaja on Jussi Kipinoinen. Vararehtorina toimii Iiris Huovari.


title: Lietsalan koulu

text: Ensimmäinen puinen koulurakennus valmistui vuonna 1907 ja koulussa toimi yksi opettaja vuoteen 1925 saakka, jolloin alakoulun aloittaminen toi yhden opettajan lisää. Alakoulurakennus valmistui vuonna 1933. Koulutyö jouduttiin keskeyttämään talvisodan ajaksi, sillä Turun tie- ja vesirakennuspiiri piti konttoriaan Lietsalan koulussa.


title: Lietsalan koulu

text: 1950-luvulla alueelle muutti paljon ihmisiä ja oppilasmäärät nousivat. Tilaongelmien johdosta rakennettiin uusi koulurakennus, joka valmistui vuonna 1957, ja opettajia palkattiin yhteensä seitsemän.


title: Lietsalan koulu

text: Lietsalasta tuli kaupunkikoulu, kun vuonna 1963 Naantalin kaupunki ja Naantalin maalaiskunta yhdistyivät. 1970-luvulla alueen asukasmäärät nousivat taas voimakkaasti ja osa koulun vanhimmista oppilaista jouduttiin sijoittamaan väliaikaisesti Kalevanniemen kouluun. Vuonna 1982 valmistunut Taimon koulu ja 1985 valmistunut Karvetin koulu toivat helpotuksen Itä-Naantalin koulutarjontaan.


title: Lietsalan koulu

text: Vuosina 1991–1993 Lietsalan koulu saneerattiin ja sai laajennuksen.


title: Lietsalan koulu

text: Lietsalan koulun keittiö valmistaa oman koulun lisäksi Kreivinniityn päiväkodin, Keskustan päväkodin, Raatihuoneen päiväkodin, Nuhjalan päiväkodin sekä Asemapäällikön vuorohoitokodin ateriat.


title: Alatyrin piiri

text: Alatyrin piiri (, tšuvassiksi Улатӑр районӗ, "Ulatăr raionĕ") on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 1 940 neliökilometriä ja asukkaita on 19 000 henkeä (vuonna 2009).


title: Alatyrin piiri

text: Piiri sijaitsee Tšuvassian lounaisosassa. Pohjoisessa se rajoittuu Poretskojen piiriin, idässä Ibresin, Batyrevon ja Šemuršan piireihin, etelässä Uljanovskin alueen Suryn piiriin ja lännessä Mordvan tasavallan Ardatovin piiriin. Hallinnollinen keskus on Alatyrin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Alatyrin piiriin kuuluu 16 maalaiskuntaa.


title: Alatyrin piiri

text: Pinta-alasta 57,5 % on metsää ja noin 33 % maatalousmaata. Suurin joki on piirin halki etelästä pohjoiseen virtaava Sura. Seudulla sijaitsee 90 neliökilometrin laajuinen Suran luonnonsuojelualue.


title: Alatyrin piiri

text: Piirin kautta kulkee lounais-koillissuunnassa vuonna 1893 avattu Ruzajevkan, Kanašin ja Kazanin välinen rautatielinja. Kaksi maantietä yhdistää seudun Tšeboksaryyn, Uljanovskiin ja Saranskiin, joihin kaikkiin on matkaa alle 200 kilometriä.


title: Alatyrin piiri

text: Väestöstä 61,4 % on venäläisiä, 21,2 % tšuvasseja, 15,4 % mordvalaisia ja 1,0 % tataareja.


title: Alatyrin piiri

text: Teollisuus on perinteisesti keskittynyt puunjalostukseen. Alan huomattavimmat yritykset ovat kunnallinen Kirski lesokombinat, suljettu osakeyhtiö Sigois, rajavastuuyhtiöt Alatyr-les, Doka-les, Terem, Art-stroi, Altyševskije stroimateraly sekä kolme yksityisyritystä. Nämä tuottavat puuelementtitaloja, puusepäntuotteita, sahatavaraa ja halkoja. Leipomotuotteita valmistavat kunnallinen yritys Raduga ja yksityiset Voshod ja Geb. Rajavastuuyhtiö Mirenski promyšlennyi kompleks ”MV-Vozroždenije” on alkanut valmistaa kevytbetonielementtejä.


title: Alatyrin piiri

text: Piirin alueella toimii 17 maatalousyritystä, 34 yksityistilaa ja 9 780 henkilökohtaista aputaloutta. Maatalous on keskittynyt viljan ja perunan viljelyyn sekä maidon, naudan- ja sianlihan tuotantoon ja siipikarjan hoitoon. Vuonna 2008 henkilökohtaiset aputaloudet tuottivat 74,5 %, maatalousyritykset 25,2 % ja yksityistilat 0,3 % maatalouden kokonaistuotannosta.


title: Al-Sadd

text: Al-Sadd Sports Club () on qatarilainen jalkapalloseura, joka perustettiin vuonna 1969. Sen kotistadion on Jassim Bin Hamad Stadium, joka sijaitsee Dohassa. Joukkue on voittanut eniten maansa liigamestaruuksia, yhteensä kaksitoista.


title: Chris Lebenzon

text: Christopher John Lebenzon (s. 29. lokakuuta 1953 Kalifornia, Yhdysvallat) on yhdysvaltalainen elokuvaleikkaaja. Hän on ollut kahdesti ehdolla parhaan leikkauksen Oscar-palkinnon saajaksi, elokuvista "Top Gun – lentäjistä parhaat" (1986) ja "Purppuravyöhyke" (1995).


title: Chris Lebenzon

text: Lebenzon on leikannut useita Tim Burtonin ohjaamia elokuvia.


title: Varautumisenergia

text: Varautumisenergia on energia, joka tarvitaan varaamaan kapasitanssin formula_1 kondensaattori varauksella formula_2. Tällöin varautumisenergian kaava on


Varautumisenergia


title: Varautumisenergia

text: Varautumisenergia on erityisen olennainen käsite Coulombin saarto -ilmiössä. Tällöin varauksen formula_2 asemesta käytetään elektronin varausta formula_5 ja varautumisenergia on


title: Varautumisenergia

text: Esimerkiksi jos kondensaattorin kapasitanssi on 1 femtofaradi, sen varautumisenergia on formula_7. Tämä vastaa noin yhden kelvinin verran lämpöenergiaa.


title: Sighnaghin piirikunta

text: Sighnaghin piirikunta () on piirikunta Kakhetin alueella Georgiassa. Piirikunnassa on noin 43 600 asukasta (2007) ja sen pinta-ala on 1 252 neliökilometriä. Sen keskus on Sighnaghin kaupunki, jonka lisäksi piirikunnassa on toinenkin kaupunki, Tsnori.


title: Sighnaghin piirikunta

text: Piirikunta sijaitsee Kakhetin itäosassa ja rajautuu pohjoisessa Venäjän Dagestaniin, idässä Dedoplistsqaron piirikuntaan, etelässä Azerbaidžaniin, lännessä Sagaredžon piirikuntaan ja pohjoisessa Gurdžaanin ja Lagodekhin piirikuntiin.


title: Judianna Makovsky

text: Judianna Makovsky on yhdysvaltalainen elokuvapukusuunnittelija. Hän on ollut kolmesti ehdolla parhaan puvustuksen Oscar-palkintoon, elokuvista "Harry Potter ja viisasten kivi", "Seabiscuit – amerikkalainen legenda" ja "Pleasantville – onnellisten kaupunki".


title: Fermienergia

text: Fermienergia on kvanttimekaaninen käsite, jolla tarkoitetaan elektronisysteemin ylintä miehitettyä energiatilaa absoluuttisessa nollapisteessä. Fermienergia koskee elektronien lisäksi kaikkia fermioneja.


title: Fermienergia

text: Fermienergia voidaan ymmärtää teoreettisella ajatuksella, jossa systeemiin, alimmalta energiatilalta lähtien, lisätään yksi kerrallaan partikkeleja. Kun kaikki partikkelit on laitettu systeemiin, fermienergia on ylimmän miehitetyn tilan energia. Käytännössä tämä tarkoittaa, että vaikka aine olisi jäähdytetty absoluuttiseen nollapisteeseen, elektronit liikkuvat silti ja nopeimmalla elektronilla on kineettinen energia, joka vastaa fermienergiaa. Tätä nopeutta kutsutaan ferminopeudeksi.


title: Fermienergia

text: Kvanttimekaniikassa tiettyä joukkoa partikkeleista, jotka noudattavat Paulin kieltosääntöä, kutsutaan fermioneiksi. Tällaisia fermioneja ovat mm. leptonit (esim. elektroni), kaikki kvarkit ja hadroneista kaikki baryonit ja antibaryonit (esim. protoni ja neutroni). Paulin kieltosäännön mukaan kaksi samanlaista fermionia – esimerkiksi elektronia – ei voi olla yhtä aikaa täsmälleen samassa kvanttitilassa. Tilat voidaan erottaa toisistaan kvanttiluvuilla(pääkvanttiluku n, sivukvanttiluku l, magneettinen kvanttiluku ml ja spinkvanttiluku ms). Jos esimerkiksi systeemi, jossa on useita fermioneja (esim. elektroneja metallissa) kahdella saman atomin elektronilla ei voi olla samaa neljän kvanttiluvun yhdistelmää.


title: Fermienergia

text: Koska elektronin spinkvanttiluku voi olla joko +1/2 tai −1/2, samalla tilalla voi Paulin kieltosäännön mukaan olla enintään kaksi elektronia. Elektronit, kuten kaikki muutkin fermionit noudattavat Fermi-Dirac statistiikkaa. Absoluuttisessa nollapisteessä vapaiden elektronien kaasun kaikki energiatasot on miehitetty Fermienergiaan asti. Lämpötilan kohotessa osa elektroneista siirtyy Fermipinnan alapuolelta sen yläpuolelle. Fermin-Diracin jakauma:


title: Fermienergia

text: ilmoittaa todennäköisyyden, jolla tila E on miehitetty. Kemiallinen potentiaali formula_2 on lämpötilasta riippuva suure. Absoluuttisessa nollapisteessä fermienergia ja kemiallinen potentiaali ovat yhtä suuret, eli formula_3. Suurilla energian arvoilla formula_4 ja f(E) lähestyy Maxwellin–Boltzmannin jakaumaa:


title: Fermienergia

text: Vapaaelektroniapproksimaatiossa ei oteta huomioon elektronien keskinäisiä eikä runkoionien ja elektronien välisiä vuorovaikutuksia. Systeemin potentiaalienergia U = 0 ja vapaan elektronikaasun koko energia on kineettistä energiaa.


title: Fermienergia

text: Tarkastellaan 1-ulotteista ääretöntä potentiaalikaivoa, jonka pituus on L. Tämä on standardimalli kvanttimekaniikassa ja sen ratkaisu yhdelle partikkelille tunnetaan. Koska U = 0, saadaan energiatilat ratkaisemalla ajasta riippumaton Schrödingerin yhtälö:


title: Fermienergia

text: kun huomioidaan reunaehdot formula_7, saadaan ratkaisuksi


title: Fermienergia

text: aaltofunktio: formula_8


title: Fermienergia

text: energia: formula_9.


title: Fermienergia

text: Tarkastellaan N:n elektronin systeemiä, jonka energiatasot on miehitetty kvanttiluvusta n =1 tasoon n asti ja kaikki ylemmät energiatilat ovat tyhjiä. Koska kaksi elektronia voi olla samalla tasolla on ylimmän miehitetyn tilan kvanttiluku tällöin N/2. Koska Fermienergia määritellään perustilassa olevan elektronisysteemin ylimmän täytetyn tason energian mukaan, saadaan Fermienergiaksi tällöin:


title: Fermienergia

text: Kolmiulotteinen tapaus voidaan ajatella kuutiona, jonka sivunpituus on L ja tilavuus V = L^3. Tämä malli osoittautuu erittäin hyväksi approksimaatioksi kuvaamaan elektroneja metallissa. Kun U = 0, voidaan Schrödingerin yhtälö kirjoittaa muotoon:


title: Fermienergia

text: jonka ratkaisuna (ei esitetä tässä) saadaan kineettisen energian arvot:


title: Fermienergia

text: missä formula_13, j = x, y, z ja n = 0, 1, 2,… ja formula_14.


title: Fermienergia

text: Lämpötilassa T = 0 elektronit täyttävät alimpia energioita edustavat k-tilat tiettyyn energia-arvoon (Fermienergia) asti. N:n elektronin systeemissä, jonka tasot on miehitetty aaltovektoritilaan k asti, Fermienergia on


title: Fermienergia

text: Koska energia E on aaltovektorin itseisarvon funktio, ovat kaikki elektronikaasumallin tasaenergiapinnat pallopintoja. Ulointa miehitettyä tasaenergiapintaa nimitetään Fermi-pinnaksi. Pallossa jonka säde on k ja pallon tilavuus formula_16, täyttää ehdon:


title: Fermienergia

text: missä kerroin 2 johtuu spinistä (kaksi elektronia mahtuu samalle tilalle) ja tekijä formula_18 on 1/8 pallon tilavuudesta, koska huomioidaan vain positiiviset kvanttilukujen arvot.


title: Fermienergia

text: Josta seuraa Fermipallon säde k-avaruudessa:


title: Fermienergia

text: jolloin Fermienergia voidaan kirjoittaa muodossa:


title: Fermienergia

text: Edelleen voidaan määritellä ns. Ferminopeus, joka on siis elektronien nopeus Fermipinnalla:


title: Fermienergia

text: Fermilämpötila, joka on siis lämpötila Fermipinnalla voidaan määritellä yhtälöstä:


title: Fermienergia

text: Yllämainitut suureet on hyvin määritelty vain jos Fermipinta on pallopinta.


title: Fermienergia

text: Fermi-energia on tärkeä käsite tiiviin aineen fysiikassa, koska fermionisysteemin havaittavat ominaisuudet riippuvat kyseisen systeemin käytöksestä Fermi-energian läheisyydessä. Kiinteissä aineissa Fermi-energia on yleensä useita elektronivoltteja, kun huoneenlämpötila on noin 25 millielektronivolttia. Täten erityisesti metallien ominaisuudet voidaan selittää lähellä Fermi-energiaa sijaitsevia termisiä eksitaatioita tutkimalla.


title: Tsagerin piirikunta

text: Tsagerin piirikunta () on piirikunta Ratša-Letškhumi ja Kvemo Svanetin hallintoalueella Georgiassa. Piirikunnassa on noin 15 800 asukasta (2007) ja sen pinta-ala on 755 neliökilometriä. Sen keskus on Tsagerin kaupunki.


title: Tsagerin piirikunta

text: Piirikunta sijaitsee historiallisella Letškhumin alueella. Tskhenistsqali-joki virtaa alueen läpi.


title: Mesoskooppinen fysiikka

text: Mesoskooppinen fysiikka on tiiviin aineen fysiikan aliosa-alue, joka tarkastelee mikroskooppisen atomimaailman ja makroskooppisen arkimaailman välissä ("mesos"="välissä" kreikan kielellä) olevia ilmiöitä. Tyypillisesti tarkastellaan kuinka kvanttimekaaniset atomitason ilmiöt muuttuvat klassisiksi rakenteen koon kasvaessa. Tavallisesti mesoskooppisessa fysiikassa suurin osa atomeista aikaansaa tarkastelluille hiukkasille klassisen keskeiskentän, jossa ilmiöt saattavat silti olla kvanttimekaanisia - esimerkkinä elektronien aaltoluonteesta johtuvat interferenssi-ilmiöt.


title: Mesoskooppinen fysiikka

text: Esimerkki mesoskooppisesta ilmiöstä on Youngin kaksoisrakokoe, jossa kaksoisraon tuottavia atomeja voidaan hyvin kuvata klassisena potentiaalina, kun taas sen läpi menevä hiukkanen (valon fotoni, elektroni tai jokin muu hiukkanen) käyttäytyy kvanttimekaanisesti.


title: Mesoskooppinen fysiikka

text: Tyypillisesti mesoskooppisen ja makroskooppisen fysiikan rajapintaa kuvaavat erilaiset pituusskaalat. Kun rakenteen pituus on suurempi kuin kyseinen pituusskaala, kvanttimekaaniset ilmiöt häviävät ja systeemiä voidaan kuvailla täysin klassisesti. Esimerkiksi sähkönjohteissa olennainen pituusskaala on vaihekoherenssipituus formula_1, joka riippuu lämpötilasta. Huoneenlämpötilassa formula_1 on tyypillisesti vain joitain nanometrejä, mutta 1 kelvinin lämpötilassa se voi olla useita mikrometrejä. Tämän vuoksi mesoskooppisia ilmiöitä tutkitaan usein nanofysiikan rakenteissa ja/tai matalissa lämpötiloissa.


title: Idänsiilikäs

text: Idänsiilikäs ("Borearctia menetriesii") on aitosiilikkäisiin kuuluva perhoslaji. Siitä on aiemmin käytetty nimiä idän kiiltokehrääjä ja idänkiiltokehrääjä. Idänsiilikäs on sukunsa ainoa laji.


title: Idänsiilikäs

text: Idänsiilikäs on kookas perhonen, jota ei ole mahdollista sekoittaa muihin lajeihin. Vartalo on yleisväritykseltään tumma, mutta pää ja niska ovat purppuranpunaiset. Keskiruumiin selkäpuolella ja takaruumiin sivuilla on keltaiset pitkittäisraidat. Sekä etu- että takasiipien pohjaväri on oranssinkeltainen, mutta väri haalistuu perhosen ikääntyessä. Useimpien siipisuonten kohdalla on tumma juova, minkä lisäksi etusiivessä on kolme ja takasiivessä kaksi tummaa, katkonaista ja mutkittelevaa poikkijuovaa. Siipiväli 60–69 mm.


title: Idänsiilikäs

text: Täysikasvuinen toukka on 50–53 mm pitkä. Se on väritykseltään musta, joskin selkäpuolella on keltainen pitkittäisjuova. Pää on musta ja kiiltävä, mutta muuten toukka on pitkien, mustien karvojen peittämä. Nuoret toukat ovat kellertäviä. Kotelo on sinimusta, noin 24 mm pitkä.


title: Idänsiilikäs

text: Idänsiilikäs on erittäin harvinainen. Lajin luontainen elinalue lienee Altaivuoristossa ja taigalla Venäjän kaukoidässä, mutta laji on sielläkin harvoin nähty. Viime aikoina perhosta on tavattu Sikhote-Alin -vuoristosta ja Baikaljärven etelärannalta vuonna 1995. Vuonna 2003 löytyi alueelta läheltä Jamalin niemimaata idänsiilikkään etusiipi.


title: Idänsiilikäs

text: Idänsiilikästä on tavattu muutamia kertoja Suomessa mukaan lukien havainnot sittemmin luovutetun Karjalan alueelta. Reinhart Fabritiuksen Kuopiosta vuonna 1917 löytämä yksilö lienee toinen koskaan löydetty idänsiilikäs. Vuonna 1943 löytyi yksi naarasyksilö Saarijärveltä, Pyhä-Häkistä. Tämän yksilön tuottamista, kolmestakymmenestä munasta saatiin kasvatettua yksi koiras ja yksi naarasperhonen. Lajista ei tehty Suomessa 1940-luvun jälkeen lainkaan havaintoja kunnes vuonna 2002 Lieksasta löytyi tienposkeen kuollut yksilö. Heinäkuussa 2009 löydettiin myös kuollut yksilö Kuhmosta, joka oli siivistään repaleinen, mutta tunnistettiin idänsiilikkääksi. Lisäksi 1900-luvun alkupuolelta on neljä varmaa havaintoa.


title: Idänsiilikäs

text: Vuonna 2009 Kuhmosta tehdyn havainnon perusteella alettiin epäillä että lajilla saattaa olla alueella paikallinen kanta ja kesäkuussa 2011 tehdyssä etsinnässä alueelta löydettiin lopulta elävä idänsiilikäs.


title: Idänsiilikäs

text: Metsähallituksen mukaan on mahdollista, että perhonen esiintyy yhä Suomessa. Aikaisemmin Suomesta hävinneeksi luokiteltu laji luokiteltiin vuoden 2010 uhanalaisarvioinnissa puutteellisesti tunnetuksi (DD)


title: Idänsiilikäs

text: Lajin kuvasi tieteelle Eduard Friedrich Eversmann vuonna 1846, "campos Songariae"lta, luultavasti Tarbagataivuorilta löydetyn yksilön perusteella.


title: Idänsiilikäs

text: Lajin elintavat ja ympäristövaatimukset ovat suurelta osin tuntemattomia. Tähän saakka jokseenkin kaikki tieto lajista perustuu Harry Krogeruksen 1943 kasvattamista toukista tehtyihin havaintoihin sekä päättelyyn perhosten löytöpaikkojen ja lähilajien käyttäytymisen perusteella. Näiden perusteella idänsiilikäs lienee vanhoissa, kosteapohjaisissa ikikuusikoissa elävä taigalaji. Miltei kaikki koskaan löydetyt yksilöt ovat koiraita, mikä saattaa viitata siihen ettei naaras juuri liiku tai lentää vain korkealla latvustoissa. Laji saattaa olla päiväaktiivinen. Täysikasvuiset toukat pyrkivät kiipeämään ylöspäin, mikä niin ikään viittaa lajin elämiseen latvustoissa. Perhosen väritys ja kuviointi saattaa naamioida sen naavatukkoja vasten.


title: Idänsiilikäs

text: Maailman luonnontieteellisissä kokoelmissa arvellaan olevan vain noin viitisenkymmentä idänsiilikäsyksilöä.


title: Idänsiilikäs

text: Idänsiilikkään toukan ravintokasveiksi ovat kasvatuksessa kelvanneet tatarkasvit ("Polygonum"), ratamot ("Plantago") ja voikukka ("Taraxacum officinale"). Ravintokasvia luonnossa ei tunneta, mutta Baikaljärven läheisyydestä löydettiin elokuussa 2013 toukkia "Aconitum rubicundum" -ukonhattulajilta. myös osa Suomen havainnoista on tehty alueilta, joilla tiedetään kasvavan lehtoukonhattua ("Aconitum lycoctonum").


title: Idänsiilikäs

text: Sukunimi "Borearctia" tulee kreikan kielen sanoista "boreos" joka viittaa pohjoiseen sekä "arktia", joka merkitsee karhua ja esiintyy useiden siilikässukujen nimissä. Lajinimi "menetriesii" kunnioittaa venäläistä entomologi Eduard Menetriesiä.


title: Vuoriturpiaalit

text: Vuoriturpiaalit ("Macroagelaius") on turpiaalien heimoon kuuluva varpuslintusuku. Vuoriturpiaalien sukuun kuuluu BirdLifen mukaan kaksi lajia.


title: MMEN

text: MMEN eli Millionaire Men on tamperelainen rap-musiikkia tuottava muusikkoduo, jonka muodostavat Juha-Matti "Juels" Penttinen ja Ossi "Ossi R." Riita. MMEN on tuottanut kappaleita monille Suomen merkittävimmistä rap-artisteista, muun muassa Petri Nygårdille, Cheekille, Fintelligensille, Uniikille ja Janne Ordénille.


title: MMEN

text: MMEN tunnetaan erityisesti tuottajaduona Petri Nygårdin hittikappaleiden takana, MMEN on tuottanut mm. "Selvä päivä", "Märkää" ja "3 asiaa" -kappaleet. MMEN:in Cheekille säveltämä "Liekeissä" -kappale oli ehdokkaana "Vuoden biisiksi" 2008 Emma-gaalassa. Suomen virallisen latauslistan kärkipaikkaa "Liekeissä" piti hallussaan yhdeksän viikkoa. Lisäksi se voitti Suomen The Voice -radiokanavan 2008 "Kesähitti"-äänestyksen.


title: Romania kesäolympialaisissa 1936

text: Romania osallistui Berliinin kesäolympialaisiin 1936 52 urheilijan vahvuisella joukkueella jätettyään edelliset, Los Angelesin kesäolympialaiset 1932 väliin. Maan ainoan mitalin näistä olympialaisista voitti Henri Rang, joka saavutti hopeasijan esteratsastuksen yksilökilpailussa. Kisojen mitalitilastossa Romania sijoittui jaetulle 25. tilalle.


title: Jarmo Lindberg

text: Jarmo Ilmari Lindberg (s. 10. kesäkuuta 1959 Oulu) on suomalainen kenraali ja puolustusvoimain komentaja. Vuosina 2012–2014 hän oli puolustusvoimien sotatalouspäällikkö.


title: Jarmo Lindberg

text: Lindberg valmistui ylioppilaaksi Kuusaan lukiosta vuonna 1978. Hänen ensikosketuksensa ilmailuun tapahtui 12-vuotiaana lennokkien parissa. Vuonna 1974 Lindberg suoritti purjelentokurssin Kouvolan Seudun Ilmailuyhdistyksen (KILY) Selänpään lentokentällä jo lukioaikana ja vuonna 1976 moottorilentokurssin Utissa. Varusmiespalveluksen Lindberg suoritti Lentosotakoulussa Kauhavalla.


title: Jarmo Lindberg

text: Lindberg kävi lentokadettikoulun vuosina 1979–1982 ja oli Karjalan Lennoston lentoupseeri vuosina 1982–1989 ja lentueen päällikkö 1989–1991. Hän suoritti yleisesikuntaupseerin tutkinnon Maanpuolustuskorkeakoulussa vuonna 1993. Vuosina 1993–1994 Lindberg oli lentokoulutuspäällikkö Ilmavoimien Esikunnassa. Vuosina 1995–1999 hän oli hävittäjälaivueen komentaja Satakunnan Lennostossa. Vuosina 1999–2000 Lindberg oli valmiuspäällikkö ja vuosina 2001–2003 operaatiopäällikkö Ilmavoimien Esikunnassa.


title: Jarmo Lindberg

text: Vuonna 2004 Lindberg oli Pääesikunnan operaatio-osaston apulaisosastopäällikkö ja vuonna 2005 hän toimi Lapin Lennostossa lennoston komentajana. Hän nousi nuorimpana kenraalikuntaan vuonna 2005. Vuosina 2005–2008 hän työskenteli Pääesikunnassa valmiuspäällikkönä. Vuodet 2008–2012 hän oli ilmavoimien komentaja.


title: Jarmo Lindberg

text: Lindberg on taustaltaan hävittäjälentäjä. Lempinimen Charles hän sai 1970-luvulla Charles Lindberghin mukaan. Hän teki muun muassa nelivuotisen MiG-21-esittelylentäjäkauden ja kävi Hornet-koulutuksen Yhdysvalloissa. Lindberg lensi lentäjän uransa aikana ilmavoimissa kaikkiaan 2 900 tuntia, josta pääosan MiG-21 ja F/A-18 Hornet -hävittäjillä. Ilmavoimien komentajana hän kannatti ilmavoimien tiivistä kansainvälistä kanssakäymistä ja piti toistuvia kutsuja kansainvälisiin harjoituksiin hyvänä merkkinä.


title: Jarmo Lindberg

text: Lindberg nimitettiin 1. maaliskuuta 2012 alkaen Puolustusvoimien sotatalouspäälliköksi. Hän toimi tehtävässä vuosina 2012–2014. Maaliskuussa 2014 hänet nimitettiin puolustusvoimien komentajaksi Ari Puheloisen jäädessä eläkkeelle. Hän aloitti tehtävässä 1. elokuuta 2014. Lindberg on ensimmäinen puolustusvoimien komentaja, jolla on hävittäjälentäjätausta.Lindberg kertoo pyöräilevänsä töihin aina, kun mahdollista, ja harrastavansa myös soutua olympialuokan kilpaveneellä. Hänen perheeseensä kuuluvat vaimo ja kolme tytärtä. Lindbergille on myönnetty Suomen Valkoisen Ruusun ritari -kunniamerkki, sotilasansiomitali sekä vapaudenristi. Hänet kutsuttiin Suomen Ilmailuliiton kunniajäseneksi maaliskuussa 2015. Turun yliopisto myönsi hänelle kunniatohtorin arvonimen 2015.


title: Suoturpiaalit

text: Suoturpiaalit ("Pseudoleistes") on turpiaalien heimoon kuuluva varpuslintusuku. Suoturpiaalien sukuun kuuluu BirdLifen mukaan kaksi lajia.


title: Kaarlo Mainio Levander

text: Kaarlo Mainio Levander (1. marraskuuta 1867 Loviisa – 7. joulukuuta 1943 Helsinki) oli suomalainen vesieläimiin perehtynyt biologi ja Suomen limnologian isä.


title: Kaarlo Mainio Levander

text: Levander kävi koulua Hämeenlinnassa ja Kuopiossa. Hän valmistui filosofian kandidaatiksi 1889 ja väitteli filosofian tohtoriksi 1894 (väitöskirja oli nimeltään "Beiträge zur Kenntnis einiger Ciliaten"). Hän toimi Helsingin yliopiston eläinmuseon amanuenssina 1889–1902 ja eläintieteen professorina 1910–1935.


title: Kaarlo Mainio Levander

text: Kesästä 1889 alkaen maisteri Levander toimi professori Johan Axel Palménin assistenttina tutkien ensin Espoon Lövön merialueen mikrofaunaa ja Palménin perustettua Tvärminnen eläintieteellisen aseman Hankoon vuonna 1902 siirtyi Levander tutkimaan aseman merialuetta. 1891 Levander kävi opintomatkalla Saksassa ja ryhtyi sen jälkeen tutkimaan myös Lövön alueen kalliolammikoiden mikroeliöstöä. Myös Tvärminnessä hän aloitti laajan kalliolammikkotutkimuksen.


title: Kaarlo Mainio Levander

text: Palmén valitsi Levanderin Tvärminnen aseman kuusijäseniseen toimikuntaan ja hän toimi siinä kuolemaansa saakka. 1897 Levander perusti "Luonnon Ystävä" lehden (nykyisin "Luonnon Tutkija") ja toimi lehden päätoimittajana. Suomen Biologian Seura Vanamo ry. ryhtyi julkaisemaan lehteä vuonna 1900. Levander toimi Vanamo-seuran puheenjohtajana Aukusti Juhana Melan kuoleman jälkeen 1904–1919. Hän toimi Suomen Riistanhoito-Säätiön ensimmäisenä puheenjohtajana 1925 alkaen.


title: Kaarlo Mainio Levander

text: Levander oli kaksikielinen. Hän oli ensimmäinen eläintieteen dosentti, joka oli käynyt suomenkielistä koulua ja opetti myös suomeksi. Hän nimesi muutamia uusia eliölajeja.


title: Alikovon piiri

text: Alikovon piiri (, tšuvassiksi Элĕк районӗ, "Elĕk raionĕ") on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 554 neliökilometriä ja asukkaita on 22 100 henkeä (vuonna 2009).


title: Alikovon piiri

text: Piiri sijaitsee Tšuvassian luoteisosassa. Pohjoisessa se rajoittuu Morgaušin ja Jadrinin piireihin, lännessä Krasnyje Tšetain piiriin, etelässä Šumerljan ja Vurnaryn piireihin sekä idässä Krasnoarmeiskojen piiriin. Hallinnollinen keskus on Alikovon kylä. Piiriin kuuluu 12 maalaiskuntaa.


title: Alikovon piiri

text: Seutu kuuluu Tšuvassian tasankoon. Sen kautta virtaa Suran sivujoki Vyla sekä Bolšoi Tsivilin sivujoet Hirlep, Abasirma ja Sorma. Pinta-alasta suurin osa on maatalousmaata. Metsiä on vähän.


title: Alikovon piiri

text: Piirin keskiosan kautta kulkee Jadrinin ja Kalininon välinen maantie, johon paikallistiet liittyvät.


title: Alikovon piiri

text: Väestöstä 98 % on tšuvasseja.


title: Alikovon piiri

text: Tärkein elinkeino on maatalous, joka on keskittynyt viljan ja perunan viljelyyn, lihan ja maidon tuotantoon sekä mehiläistenhoitoon. Teollisuus tuottaa leipomotuotteita, hedelmä- ja vihannessäilykkeitä sekä virvoitusjuomia.


title: Alikovon piiri

text: Alikovossa toimii tšuvassinkielinen kansanteatteri ja julkaistaan tšuvassin- ja venäjänkielistä piirilehteä "Purnaç çulĕpe".


title: The Hills

text: The Hills on yhdysvaltalainen televisiosarja, joka käsittelee kalifornialaisten nuorten elämää. Sarjaa tehtiin kuusi tuotantokautta vuosina 2006-2010. Sekä vuonna 2016 tehtiin jakson mittainen The Hills: That Was Then, This Is Now spesiaali. Sarja on jatkoa "lle". "The Hills" on myös saanut kaksi omaa jatkosarjaa: "The City" ja "Audrina".


title: The Hills

text: Musta = vakituinen


title: The Hills

text: Harmaa = vieraileva


title: The Hills

text: Valkoinen = ei esiinny


title: Rinna

text: Rinna on naisen etunimi. Vuoden 2012 loppuun mennessä Rinna-nimisiä henkilöitä oli Suomen väestötietojärjestelmään merkitty noin 120. Rinna on myös sukunimi.


title: Pariisi–Roubaix 2009

text: Pariisi–Roubaix 2009 oli järjestyksessään 107. maantiepyöräilyn Pariisi–Roubaix-kilpailu. Se käytiin 259 kilometrin reitillä Compiègne–Roubaix 12. huhtikuuta 2009. Kilpailureitillä oli 27 mukulakiviosuutta, yhteispituudeltaan 52,9 kilometriä.


title: Pariisi–Roubaix 2009

text: Kilpailun kärkeen muodostui noin 50 kilometriä ennen maalia kuuden ajajan ryhmä: Tom Boonen, Juan Antonio Flecha, Leif Hoste, Thor Hushovd, Filippo Pozzato ja Johan Van Summeren. 25 kilometriä ennen maalia Boonen kärsi rengasrikon. Kymmenen kilometriä myöhemmin, Carrefour de l'Arbren mukulakiviosuudella, Flecha kaatui vieden Hosten ja Van Summerenin mukanaan. Hetkeä myöhemmin myös Hushovd kaatui ja Boonen pääsi karkuun. Pozzato ajoi häntä takaa kymmenen sekunnin päässä. Boonen pysyi kärjessä maaliin saakka voittaen Pariisi–Roubaix'n kolmannen kerran. Pozzato oli toinen ja Hushovd kolmas.


title: Pariisi–Roubaix 2009

text: Kilpailussa tapahtui myös onnettomuus, kun järjestäjien moottoripyörä ajautui katsojien päälle noin 60 kilometriä ennen maalia. Tilanteessa loukkaantui kymmenen katsojaa, joista kolme vakavasti.


title: Latvia kesäolympialaisissa 1936

text: Latvia osallistui Berliinin kesäolympialaisiin 1936 24 miesurheilijan voimin. Maa saavutti näissä olympialaisissa kaksi mitalia: miehissä Edvins Bietags voitti hopeaa kreikkalais-roomalaisessa painissa ja Adalberts Bubenko pronssia 50 kilometrin kävelyssä. Kisojen mitalitilastossa Latvia sijoittui 24. sijalle.


title: Latvia kesäolympialaisissa 1936

text: Seuraaviin kesäolympialaisiin Latvia osallistui itsenäisenä valtiona vasta vuonna 1992, kun Neuvostoliitto miehitti maan toisessa maailmansodassa. Tänä ajanjaksona latvialaiset osallistuivat olympialaisiin Neuvostoliiton joukkueessa.


title: John Debney

text: John Debney (s. 18. elokuuta 1956 Glendale, Kalifornia, Yhdysvallat) on yhdysvaltalainen elokuvasäveltäjä. Hän on ollut Oscar-ehdokkaana parhaan musiikin kategoriassa elokuvasta "The Passion of the Christ" (2004).


title: Annely Peebo

text:
Annely Peebo (16. marraskuuta 1971 Vohma) on virolainen oopperalaulaja. Hänen äänialansa on mezzosopraano. Peebo on opiskellut sekä Viljandissa ja Tallinnassa että Itävallassa.
Hän juonsi vuoden 2002 Eurovision laulukilpailut yhdessä Marko Matveren kanssa.


title: Batyrevon piiri

text: Batyrevon piiri (, tšuvassiksi Патăръел районě, "Patărjel raionĕ") on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 944 neliökilometriä ja asukkaita on 39 800 henkeä (vuonna 2007).


title: Batyrevon piiri

text:
Piiri sijaitsee Tšuvassian kaakkoisosassa. Lännessä se rajoittuu Jaltšikin piiriin, pohjoisessa Komsomolskojen ja Ibresin piireihin,
lännessä Alatyrin piiriin, etelässä Šemuršan piiriin ja kaakossa Tatarstanin tasavallan Buinskin piiriin. Hallinnollinen keskus on Batyrevon kylä. Piiriin kuuluu 19 maalaiskuntaa.


title: Batyrevon piiri

text: Seutu kuuluu Tšuvassian tasankoon. Tärkein joki on Svijagan sivujoki Bula. Pinta-alasta 44 % on maatalousmaata ja 34 % metsää.


title: Batyrevon piiri

text: Piirin kautta kulkee Tšeboksaryn ja Uljanovskin välinen A151-maantie. Matkaa piirikeskuksesta tasavallan pääkaupunkiin on 138 kilometriä.


title: Batyrevon piiri

text: Väestöstä 72,7 % on tšuvasseja, 25,4 % tataareja, loput 1,9 % venäläisiä, mordvalaisia, ukrainalaisia ym.


title: Batyrevon piiri

text: Tärkein elinkeino on maatalous. Piirin alueella toimii 37 maatalousyritystä ja 174 yksityistilaa. Ne viljelevät viljaa, perunaa, vihanneksia, sipulia, humalaa ym. Karjatalous tuottaa maitoa ja lihaa. Teollisuutta edustavat Batyrevon meijeri, leipomotuotteita ja vaatteita valmistava OOO Sojuz, kirjapaino, pari pientä sahaa jne.


title: Batyrevon piiri

text: Piirissa toimii useita kansanperinneryhmiä, museoita, tataarinkielinen kansanteatteri ym. Piirilehtenä ilmestyy tšuvassin- ja tataarinkielinen "Avangard".


title: Richard Williamson

text: Richard Nelson Williamson (s. 8. maaliskuuta 1940) on brittiläinen piispa, joka kuuluu vanhoilliseen Pius X:n veljeskuntaan. Hänet julistettiin pannaan ekskommunikoidun arkkipiispan Marcel Lefebvren vihittyä hänet ja kolme muuta pappia piispoiksi vuonna 1988. Paavi Benedictus XVI kumosi pannan tammikuussa 2009.


title: Richard Williamson

text: Williamson syntyi anglikaaniseen perheeseen ja opiskeli kirjallisuutta Cambridgen yliopistossa. Hän kääntyi katoliseksi vuonna 1971. Vuonna 1972 hän alkoi opiskella Lefebvren pappiseminaarissa Ecônessa, Sveitsissä ja vuonna 1976 hänet vihittiin papiksi.


title: Richard Williamson

text: 21. tammikuuta 2009 Williamson väitti ruotsalaisen "Uppdrag granskning" -ohjelman haastattelussa historiallisten todisteiden olevan holokaustia vastaan ja ettei kaasukammioita ollut. Sen sijaan Williamson uskoi noin 200 000–300 000 juutalaisen kuolleen natsien keskitysleireillä.


title: Richard Williamson

text: Paavi Benedictus XVI:n päätös poistaa Williamsonin panna sai vastustusta muun muassa Saksassa, Ranskassa ja Italiassa. Williamson, joka asui Argentiinassa, sai maan hallitukselta kymmenen päivää aikaa poistua maasta kommenttiensa takia. Helmikuussa 2009 hän pyysi kommenttejaan anteeksi, mutta Vatikaani ilmoitti ettei hyväksy anteeksipyyntöä, koska Williamsonin muotoilu ei ollut riittävä. Huhtikuussa 2010 hänet tuomittiin Saksassa 10 000 euron sakkoihin kommenttiensa takia.


title: Richard Williamson

text: Williamson pitää John F. Kennedyn murhaa ja World Trade Centerien tuhoamista salaliittoina. Hänen mukaansa syyskuun 11. päivän iskut eivät olleet ulkomaisia terrori-iskuja, vaan Yhdysvaltojen hallituksen tekemä sisäpiirin teko. Hän on myös sanonut, että 7. heinäkuuta 2005 Lontoon pommi-iskut olivat "sisäpiirin työtä" ja levitti huhuja ydinaseiden todennäköisestä käytöstä Lontoon olympialaisten aikana vuonna 2012


title: Afganistan kesäolympialaisissa 1936

text: Afganistan osallistui olympialaisiin ensimmäistä kertaa Berliinin kesäolympialaisissa 1936 15 urheilijan vahvuisella joukkueella. Olympialaisissa Afganistanin joukkue kilpaili 14 urheilijan voimin yleisurheilussa sekä maahockeyssä. Mitaleille asti maan edustajat eivät kuitenkaan yltäneet."Alkulohkon toinen, karsiutui."


title: Afganistan kesäolympialaisissa 1936

text: Afganistanin joukkue sijoittui alkulohkossaan toiseksi, mikä ei tosin riittänyt jatkoon. Joukkue hävisi Saksalle 1-4 ja pelasi tasan 6-6 Tanskan kanssa. Lopullisissa tuloksissa Afganistan jäi sijojen 1-4 ulkopuolelle, joten joukkue ei saanut varsinaista sijoitusta.


title: Mustaturpiaalit

text: Mustaturpiaalit ("Curaeus") on turpiaalien heimoon kuuluva varpuslintusuku. Mustaturpiaalien sukuun kuuluu BirdLifen mukaan kaksi lajia.


title: Vaasan Sport kaudella 2009–2010

text: Kausi 2009-2010 on Vaasan Sportin 47. kausi liiton sarjassa sekä 29. I-divisioonassa.


title: Vaasan Sport kaudella 2009–2010

text: Siirtyi pois joukkueesta


title: Palojärvi (Vihdin kylä)

text: Palojärvi (myös Palajärvi) on kylä ja taajama Vihdin kunnassa. Taajama sijaitsee samannimisen järven kohdalla lähellä paikkaa, jossa valtatie 2 erkanee valtatiestä 1. Moottoritieltä ei ole liittymää Palojärvelle, vaan sinne ajettaessa on käytettävä "vanhaa ykköstietä" (seututie 110).


title: Palojärvi (Vihdin kylä)

text: Kylä sijaitsee Palojärvi-nimisen järven kohdalla. Järven pinta-ala on 168,4 hehtaaria ja sen rantaviivan pituus on 12,6 kilometriä. Sen keskisyvyys on 3,67 ja suurin syvyys 10,2 metriä. Järvi on runsasravinteinen.


title: Vurnaryn piiri

text: Vurnaryn piiri (, tšuvassiksi Вăрнар районě, "Vărnar raionĕ") on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 1 013 neliökilometriä ja asukkaita on 39 900 henkeä (vuonna 2007).


title: Vurnaryn piiri

text: Piiri sijaitsee Tšuvassian keskiosassa. Pohjoisessa se rajoittu Alikovon ja Krasnoarmeiskojen piireihin, idässä Kanašin piiriin, etelässä Ibresin piiriin ja lännessä Šumerljan piiriin. Hallinnollinen keskus on Vurnaryn taajama. Sen lisäksi piiriin kuuluu 18 maalaiskuntaa.


title: Vurnaryn piiri

text: Seutu kuuluu Tšuvassian tasankoon. Joet ovat pieniä. Koillisessa virtaa Bolšoi Tsivil ja kaakossa Malyi Tsivil. Pinta-alasta suurin osa on maatalousmaata.


title: Vurnaryn piiri

text: Piirin kautta kulkee Moskovan ja Kazanin välinen rautatie. Vurnarysta on maantieyhteys Tšeboksaryyn, jonne on matkaa 110 kilometriä.


title: Vurnaryn piiri

text: Väestöstä 91 % on tšuvasseja.


title: Vurnaryn piiri

text: Teollisuus on keskittynyt Vurnaryn taajamaan. Tärkeimmät yritykset ovat kemian tehdas, lihanjalostamo ja meijeri. Maatalous on keskittynyt viljan, perunan ja vihannesten viljelyyn, maidon ja lihan tuotantoon, hevosten kasvatukseen ja mehiläistenhoitoon.


title: Vurnaryn piiri

text: Piirilehtenä ilmestyy tšuvassinkielinen "Çĕnterü çulĕ".


title: Fifth Avenue

text: Fifth Avenue (suomeksi joskus "Viides avenue") on kauppakatu Manhattanin saarella New Yorkissa. Fifth Avenueta on useissa eri vertailuissa pidetty yhtenä maailman kalleimmista kauppakaduista. Kadulla on muun muassa Bergdorf Goodmanin tavaratalo, Louis Vuitton -, Gucci- ja Tiffany & Co.-liikkeet.


title: Fifth Avenue

text: Fifth Avenue ulottuu Greenwich Villagesta Harlemiin ja kulkee myös Central Parkin itäreunaa pitkin. Se on myös vedenjakajana katuosoitteiden numeroinnissa.


title: Fifth Avenue

text: Liikenteellisesti Fifth Avenue on harvoja katuja Manhattanilla jota raitiovaunut eivät historiallisesti kulkeneet, vaan sitä liikennöivät hevosvaunut.


title: Suuri illuusio

text: Suuri illuusio on ranskalaisen Jean Renoirin ohjaama sodanvastainen ja pasifistinen elokuva vuodelta 1937. Pääosissa ovat Jean Gabin ja Erich von Stroheim.


title: Suuri illuusio

text: Suuri illuusio on humaani ja haikea kuvaus vanhasta Euroopasta, jonka unelmat vajosivat ensimmäisen maailmansodan taisteluhautoihin.


title: Suuri illuusio

text: Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja "Suuri illuusio" oli mukana heistä kahdeksantoista listalla. Vuonna 2018 BBC:n kansainvälinen asiantuntijaraati äänesti sen kaikkien aikojen 50 parhaan ei-englanninkielisen elokuvan joukkoon.


title: Rhys Ifans

text: Rhys Ifans (s. 22. heinäkuuta 1967 Pembrokeshire, Wales, Iso-Britannia) on walesilainen näyttelijä. Hän sai Bafta-ehdokkuuden roolistaan vuoden 1999 elokuvassa "Notting Hill", jossa hän esitti taiteilijanelämästä haaveilevaa Spikea.


title: Rhys Ifans

text: Ifans näytteli Luna Lovekivan isää, Ksenofilius Lovekivaa, elokuvassa "Harry Potter ja kuoleman varjelukset". Hän on näytellyt "Little Nicky" -elokuvassa yhtä Saatanan kolmesta pojasta, Adriania. Tämä roolisuoritus osoittautui kannattavaksi "Notting Hill" -elokuvan jälkeiseen suosioon, ja hän sai lisää tunnustusta. Lisäksi hän on esiintynyt muun muassa elokuvissa "Merirosvoradio" ja "Serena".


title: Rhys Ifans

text: Ifans näytteli "Holmes NYC" -televisiosarjan toisella tuotantokaudella Sherlock Holmesin veljeä Mycroft Holmesia.


title: James Branch Cabell

text: James Branch Cabell (4. huhtikuuta 1879 – 5. toukokuuta 1958) oli yhdysvaltalainen satiirikko ja fantasiakirjailija. Cabellin kuuluisimpia teoksia oli vuonna 1919 julkaistu "Jurgen", jonka sensurointiyritykset nostivat hänet mainettaan.


title: Jurgen

text: Jurgen, A Comedy of Justice on yhdysvaltalaisen James Branch Cabellin kuuluisin romaani. Vuonna 1919 julkaistu teos on allegorinen ja satiirinen fantasia, jossa päähenkilö kulkee vahvasti myyttisessä ympäristössä kentauri Nessukselta saamansa paidan kuljettamana. Teosta ei ole suomennettu.


title: Jurgen

text: Kirja yritettiin sensuroida kuuluisassa lakijutussa, mutta koska väitetyt epäsiveelliset kohdat olivat niin viitteellisiä ja allegorisesti häivennettyjä, että hyvin harva niitä olisi havainnut, ja niillekin oli myös täysin viaton tulkintamahdollisuus, sai kirja vapauttavan tuomion.


title: Krasimir Avramov

text: Krasimir Avramov ( s. 5. marraskuuta 1972 Sliven) on bulgarialainen laulaja ja lauluntekijä. Hän edusti Bulgariaa Eurovision laulukilpailussa 2009 kappaleella "Illusion", joka jäi ensimmäisessä semifinaalissa 16:nneksi eikä selviytynyt finaaliin. Avramov asuu tällä hetkellä Yhdysvalloissa, jonne hän muutti vuonna 1998.


title: Yves Rocher

text:
Yves Rocher on kasvipohjaiseen kosmetiikkaan erikoistunut yritys, jonka perusti luonnonkasvien tutkija Yves Rocher (7. huhtikuuta 1930 La Gacilly, Ranska – 26. joulukuuta 2009 Pariisi, Ranska
). Yrityksen historian katsotaan alkaneeksi vuonna 1956, jolloin Rocher alkoi markkinoida itse kehittelemäänsä kasvipohjaisista ainesosista valmistettua peräpukamavoidetta. Tuote myi yllättävän hyvin, ja Rocher päätti laajentaa toimintaansa myös kosmetiikan puolelle. Yritykseksi Yves Rocher rekisteröitiin vuonna 1959. Yves Rocher oli maailman ensimmäinen kasvipohjaiseen kosmetiikkaan erikoistunut yritys, ja vuonna 2007 se toimi viidellä mantereella ja 88 maassa.


title: Yves Rocher

text:
Yves Rocher tuli Suomeen 1977 ja oli vähittäiskauppaa kartoittavan Heikki Peltolan mukaan ilmeisesti ensimmäinen ulkomailla kehitetty ja Suomeen tuotu liikeketju.
Yves Rocher -myymälöitä on Suomen suurimmissa kaupungeissa, mutta yritys myy kuitenkin suurimman osan tuotteistaan postimyyntinä.
Suomen ja Ruotsin kauppojen sekä postimyynnin palvelut on tuotettu Ruotsissa Helsingborgissa.


title: Garmin

text: Garmin on Caymansaarille rekisteröity satelliittipaikannuksen laitteita valmistava yhtiö. Yhtiön perustivat vuonna 1989 Gary Burrell ja Min Kao, joiden etunimien aluista tuli yhtiön nimi. Yhtiön tuotanto ja suunnittelu sijaitsevat Kansasissa ja Taiwanissa. Yhtiön liikevaihto oli vuonna 2007 kaikkiaan 3,2 miljardia dollaria.


title: Garmin

text: Garminin osake noteerataan Nasdaq-pörssissä ja se oli vuoden 2015 loppuun osa Nasdaq-100-osakeindeksiä.


title: Pitkänen

text: Pitkänen on savolainen sukunimi, joka on yleinen Pohjois-Savossa Nilsiän, Kuopion ja Siilinjärven alueilla, sekä Etelä- ja Pohjois-Pohjanmaalla. Suvun kantaisä on ilmeisesti sortavalalaista alkuperää. Tämä muutti 1500-luvulla Nilsiän alueelle. 1600-luvulla alkoi iso muuttoryntäys pois Savosta ja Pitkäsiä levittäytyi sillä tavalla myös etelämmäksi, mm. Pirkanmaalle.


title: Pitkänen

text: Tunnettuja Pitkäsiä:


title: Lovely Complex

text: Lovely Complex (, "Rabu★Kon") (tunnetaan myös nimillä "Love Com" ja "Love*Com") on mangasarja, joka on tyylilajiltaan romanttinen komedia. Se on kohderyhmältään shōjo-mangaa ja sitä julkaistiin alun perin lehdessä vuosina 2001-2006. Siitä on tehty PlayStation 2 -peli ja anime, jota esitettiin vuonna 2007.


title: Lovely Complex

text:
Riza Koizumi on ollut aina pitempi, muihin ikäisiinsä tyttöihin verraten ja Atsushi Ootani on ollut aina lyhempi, kuin ikäisensä pojat.
Riza ja Ootani tekevät diilin. Ootani auttaa Rizaa pääsemään lähemmäksi uutta poikaa Suzukia, ja Riza taas auttaa Ootania pääsemään lähemmäksi ystäväänsä Chiharua.
Riza huomaa, että hänen tunteensa kasvavat Ootania kohtaan, mutta Ootani ei tunnu huomaavan sitä.
Ootanin tajuttua että Risa on rakastunut häneen, hän lupaa miettiä. Mutta silti hän ei pysty ajatteleman Risa tyttöystävänä koska he ovat olleet jo todella kauan komediaparina ja heissä on todella iso pituusero. Ootanin kerrottuan Risalle että hän ei voi suhtautua häneen kuin tyttöystävään, Risa päättä luovuttaa, mutta Nobu ei anna lupaa, ja yrittää auttaa kaikin tavoin. Monien Risan yrittämisien jälkeen Ootani alkaa tuntea risaa kohtaan rakkautta. Risan syntymäpäivänä Ootani suutele Risaa ja he alkavat seurustella.
Risan ollessaan töissä IMADE kahvilassa hän tapaa pojan joka on myös todella lyhyt ja tykkää Umiboozusta. Poika Ihastuu Risaan ja pyytää Umiboozua konserttiin. Sillä aikaa Ootani on harjoittelemassa jatko-opintoihin. Ootani ajattelee että Risa on pettänyt hänet ja he eroavat.
Kuitenkin jouluaattona he palavat yhteen sillä he molemmat rakastavat toisiaan todella paljon.


title: Lovely Complex

text: Ajan myötä Riza huomaa että hän on rakastunut Ootaniin, joka on paljon lyhyempi kuin hän itse. Sen jälkeen kun hänellä on tunteita Ootania kohtaan, hän yrittää tunnustaa, ja hänen ystävänsä Nobuko ja Nakao yrittävät auttaa häntä kaikilla mahdollisilla tavoilla mutta se ei näytä auttavan. Hänen syntymäpäivänä, jolloin Ootani järjestää yllätyksen, hän tunnustaa rakkautensa Ootanille.


title: Lovely Complex

text:
Ootani on myös tähtipelaaja koulun koripallojoukkueessa.
Hänen ex-tyttöystävänsä nimi on Mayu Kanzaki, joka on koulun koripallojoukkuen johtaja. Heidän eroaminen johtui siitä että Kanzaki rakastui paljon pitempään poikaan kuin hän itse ja siitä johtuu miksi Ootani on vähän herkkä korkeutensa kanssa. Ootani ei näe Risaa hänen tyttöystävänän, joten kun Risa tunnustaa hänelle rakkautensa, Ootani pitää sitä vitsinä. Kuitenkin myöhemmin hän tajuaa mitä hän tuntee Risa kohtaan ja suutelee häntä. Myöhemmin Ootani alka epäillä että Risa pettää häntä työntekijän kanssa (Kohori), joka on myös todella lyhyt.
Ootani ja Risa eroavat, mutta Jouluaattona he päättyvät yhteen, sillä Ootani rakastaa Risa todella paljon.
Lovely complex mangan on kirjoittanut ja piirtänyt Aya Nakahara. Manga on lisensoitu Iso-Britanniassa ja Pohjois-Amerikassa Viz Median kanssa. Yksitoista osaa mangasta julkaistiin maaliskuussa 2009.


title: Lovely Complex

text: Love ★ Com on mukautettu elokuvaksi, jonka on ohjannut Kitaji Ishikawa ja käsikirjoittanut Osamu Suzuki. Päähenkilön roolia esittää Ema Fujisawa roolillaan Risa Koizumi ja Teppei Koike esittää Atsushi Otania. Elokuva julkaistiin elokuvissa 15.07.2006. DVD julkaistiin 1.01.2007. Tekstitetty DVD julkaistiin Iso-Britanniassa, Pohjois-Amerikassa 19.02.2008. Englanninkielisen version julkaisi Viz Media.


title: Lovely Complex

text: "Hey! Say!" jaksoissa: 14-24, Artisti: Hey! Say!


title: Lovely Complex

text: "Kimi + Boku = Love?" jaksoissa: 1-13, Artisti: Tegomass


title: Lovely Complex

text: "Kiss ~ Kaerimichi no Love Song" jaksoissa: 1-13, Artisti: Tegomass


title: Lovely Complex

text: "BON BON" jaksoissa: 14-24, Artisti: Hey! Say!


title: Seacon

text: Seaconit ovat Transformers-universumissa esiintyviä Decepticoneja eli muotoaan muuttavia robotteja. Ne muuttuvat merihirviöiksi. Hasbron luomat hahmot esiintyivät ensimmäisen kerran vuonna 1988 "Transformers: Generation 1" -lelusarjassa.


title: Seacon

text: Seaconit kuuluvat vuonna 1988 markkinoille tulleisiin Decepticoneihin. Seaconit ovat yksi Transformerien ns. "combiner"-alaryhmistä. Näissä alaryhmissä on yleensä viisi tai kuusi jäsentä jotka voivat liittyä yhteen muodostaen jättiläisrobotin. Seaconeissa on kuusi jäsentä ja niistä muodostuu jättiläisrobotti nimeltään Piranacon.Kuka tahansa seaconeista (paitsi Snap Trap) pystyy toimimaan pistoolina, jompanakumpana kätenä tai jalkana. Yleensä aseena kuitenkin toimii Overbite tai Nautilator.


title: Seacon

text: Jäsenten mielet sulautuvat täydellisesti yhteen toimimaan Piranaconina. (Toisin kuin esimerkiksi Menasor, jonka kaikki Stunticon-jäsenet ovat riidoissa johtajansa Motormasterin kanssa, aiheuttaen tästä tyhmän ja henkisesti epävakaan riehujan.) Piranacon on ns. "täydellinen soturi". Piranacon jahtaa saalistaan, niin kauan kunnes saalis on tuhottu tai Piranacon tuhoutuu. On huhu, että muista combinereista vain korkeintaan Predaking pystyisi kukistamaan Piranaconin. Piranacon toimii ensisijaisesti merenalaisissa tehtävissä.


title: Seacon

text: Piranaconista on tehty uusintapainos vuonna 2007, tosin seaconit ovat erivärisiä kuin alkuperäiset. Siinä missä alkuperäiset seaconit myytiin erikseen, uusintapainos oli myytävänä yhtenäisenä pakkauksena sisältäen kaikki seaconit ja niiden profiilikortit. Sitä oli jakelussa Transformers Collectors Clubin kautta klubin jäsenille. Uusintapainosta on kaiketi tehty vain 1000 kpl.


title: Makedonian presidentti

text: Makedonian presidentti on Makedonian valtionpäämies.


title: Makedonian presidentti

text: Nykyisen Makedonian presidentinvirka alkoi maan itsenäisyysjulistuksen jälkeen 8. syyskuuta vuonna 1991.


title: Makedonian presidentti

text: Presidentillä ei ole suurta toimeenpanovaltaa. Toimeenpanovallan johtaja on Makedonian pääministeri.


title: Makedonian presidentti

text: Presidentin tulee olla yli 40-vuotias Makedonian kansalainen, joka on asunut maassa vähintään kymmenen vuotta.


title: Makedonian presidentti

text: Makedonian nykyinen presidentti on G’orge Ivanov.


title: Carl Ferdinand Cori

text: Carl Ferdinand Cori (5. joulukuuta 1896 Praha, Itävalta-Unkari – 20. lokakuuta 1984 Cambridge, Yhdysvallat) oli itävaltalaisamerikkalainen biokemisti.


title: Carl Ferdinand Cori

text: Carl Ferninand Cori voitti yhdessä vaimonsa Gerty Corin ja argentiinalaisen fysiologin Bernardo Alberto Houssayn kanssa Nobelin lääketieteen palkinnon selvitettyään aivolisäkkeen etulohkon ja sen erittämän sokeritautia aiheuttavan tekijän osuutta hiilihydraattiaineenvaihdunnassa.


title: Carl Ferdinand Cori

text: Hänet tunnetaan myös Corin syklin löytämisestä 1929 Gerty Corin kanssa.


title: Ibresin piiri

text: Ibresin piiri (, tšuvassiksi Йĕпреç районě, "Jĕpreç raionĕ") on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 1 201 neliökilometriä ja asukkaita on 28 500 henkeä (vuonna 2009).


title: Ibresin piiri

text: Piiri sijaitsee Tšuvassian keskiosassa. Pohjoisessa se rajoittuu Vurnaryn ja Kanašin piireihin, idässä Komsomolskojen piiriin, etelässä Batyrevon ja Alatyrin piireihin sekä lännessä Poretskojen ja Šumerljan piireihin. Hallinnollinen keskus on Ibresin taajama. Sen lisäksi piiriin kuuluu 12 maalaiskuntaa.


title: Ibresin piiri

text: Seutu kuuluu Tšuvassian tasankoon. Järvet ja joet ovat pieniä. Pinta-alasta 63 % on metsää.


title: Ibresin piiri

text: Piirin kautta kulkee Kanašin ja Saranskin välinen rautatie. Ibresistä on maantieyhteys Kanašiin ja Tšeboksaryyn.


title: Ibresin piiri

text: Väestöstä 83 % on tšuvasseja.


title: Ibresin piiri

text: Piirissä on puunjalostus-, elintarvike- ja rakennustarviketeollisuutta. Suurin osa yrityksistä on keskittynyt Ibresiin ja Buinskiin. Maatalous on erikoistunut viljan, perunan ja vihannesten viljelyy, lihan ja maidon tuotantoon sekä mehiläistenhoitoon.


title: Ibresin piiri

text: Piirilehtenä ilmestyy tšuvassin- ja venäjänkielinen "Çenterüšĕn".


title: Feigenbaumin vakiot

text: Feigenbaumin vakiot ovat kaksi Mitchell Feigenbaumin löytämää vakiota, jotka esiintyvät useissa paikoissa dynaamisissa systeemeissä.


title: Feigenbaumin vakiot

text: Ensimmäinen niistä on:


title: Feigenbaumin vakiot

text: Ja toinen:


title: Feigenbaumin vakiot

text: Näiden vakioiden on oletettu olevan transsendenttilukuja, joskaan moista ei ole todistettu.


title: Halikon vesitorni

text: Halikon vesitorni sijaitsee entisessä Halikon kunnassa Salossa. Vesitorni on rakennettu vuonna 1970, mutta vuosien 1993–1994 peruskorjauksessa sen kapasiteettia lisättiin huomattavasti. Tuolloin torni sai nykyisen linnamaisen ilmeensä ja siitä tuli Halikon maamerkki.


title: Halikon vesitorni

text: Suunnilleen 20 metriä korkea ja tilavuudelta 1 640 m³ oleva torni sijaitsee Kärävuoren päällä ja hallitsee Halikon silhuettia. Vesitorni näkyy mäen päältä kauas jopa yöllä, sillä se on valaistu. Yleisö pääsee vesitornin tasanteelle kesällä viikonloppuisin. Tasanteelle on rakennettu myös pieni tähtitorni, joka on Ursaan kuuluvan salolaisen UrSalon aktiivikäytössä.


title: Halikon vesitorni

text: Alkuperäinen vuonna 1970 rakennettu torni oli puiden kätkössä. Se oli rakennettu suoraan varaan, noin viisi metriä syvä betonisäiliö oli verhoiltu punatiilellä. Tornin vesipaine ei riittänyt enää 1990-luvullaja tornia korotettiin tekemällä uusi betoninen säiliö vanhan sisään. Vedenpinta tornissa on nyt yhdeksän metriä korkeammalla kuin aiemmin. Osa tornin tiiliverhouksesta on alkuperäistä, uusi tiiliverhous yläreunan sakaroineen näkyy vanhalle valtatie 1:lle eli nykyiselle seututie 110:lle asti.


title: Langustit

text: Langustit (Achelata) on kymmenjalkaisiin kuuluva äyriäisten osalahko. Se jaetaan kahteen tai kolmeen elossa olevaan heimoon (Synaxiidae-heimoa pidetään nykyään yleensä osana Palinuridae-heimoa). Lisäksi siihen kuuluu sukupuuttoon kuolleet heimot Cancrinidae ja Tricarinidae, joissa kummasakin on yksi suku. Langustit on perinteisesti luokiteltu Palinura-osalahkoon, johon kuului myös Polychelidae-heimo fossiilisine sukulaisineen. Ryhmä oli kuitenkin parafyleettinen, ja on sittemmin jaettu osalahkoiksi Achelata ja Polychelida.


title: Langustit

text: Langustit ovat suurikokoisia, pitkänomaisia äyriäisiä, joilla on yleensä litteähkö selkäkilpi ja olematon tai korkeintaan hyvin pieni otsapiikki. Tuntosarvet ovat tanakat. Etumaiset raajat ovat saksettomat, mutta takimmaisessa viidennessä parissa on joskus pienet sakset. Takaruumis on vahva ja sen pyrstöviuhka on suuri.


title: Langustit

text: Langustit ovat yleensä yöaktiivisia pohjaeläimiä ja päivisin piilottelevat onkaloissa ja halkeamissa. Ne syövät raatoja ja selkärangattomia eläimiä. Langusteja elää kaikissa suolaisissa merissä. Polychelidae-heimon lajit ovat syvän meren äyriäisiä joita tavataan 4 500 metriin asti.


title: Langustit

text: Monia lajeja pyydystetään ihmisravinnoksi ja pidetään herkkuruokana. Euroopassa taloudellisesti tärkein on noin 40-senttiseksi kasvava euroopanlangusti "Palinurus elephas", jonka levinneisyys ylettyy Britteinsaarten pohjoisosasta Välimeren Egeanmerelle, ja jota pyydetään etenkin Välimerestä.


title: Leysin

text: Leysin on kunta Vaud’n kantonissa Sveitsissä, Aiglen kaupungin koillispuolella. Leysinissä oli vuoden 2017 lopulla 4 032 vakinaista asukasta, joista 58 prosenttia oli ulkomaalaisia. Osuus on maan suurin.


title: Leysin

text: Leysinin kylä sijaitsee noin 1 300 metrin korkeudella merenpinnasta. Kunnan korkein vuori on Tour d'Ai (2 331 m mpy.).


title: Leysin

text: Leysin on suosittu hiihtourheilukeskus. Siellä on järjestetty muuan muassa lumilautailun maailmancupin osakilpailu vuonna 2008. Paikkakunta on tunnettu myös useista kansainvälisistä korkeakouluistaan.


title: Leysin

text: Leysiniin on TPC-yhtiön rautatieyhteys Aiglesta.


title: Gerty Cori

text: Gerty Theresa Cori, o.s. Radnitz (15. elokuuta 1896 Praha, Itävalta-Unkari (nyk. Tšekin pääkaupunki) – 26. lokakuuta 1957 St. Louis, Missouri, Yhdysvallat) oli itävaltalais-yhdysvaltalainen lääketieteen tohtori ja biokemisti.


title: Gerty Cori

text: Gerty Cori sai vuonna 1947 yhdessä aviomiehensä Carl Ferdinand Corin ja argentiinalaisen fysiologin Bernardo Alberto Houssayn kanssa Nobelin lääketieteen palkinnon. Corit saivat palkinnon glykogeenin aineenvaihdunnan selvittämisestä ja Houssay selvitettyään aivolisäkkeen etulohkon ja sen erittämän diabetesta aiheuttavan tekijän osuutta hiilihydraattiaineenvaihdunnassa.


title: Gerty Cori

text: Hänet tunnetaan myös Corin syklin löytämisestä 1929 Carl Corin kanssa.


title: Re (Norja)

text:
Re on Norjan kunta Vestfoldin läänissä. Kunta rajoittuu pohjoisessa Hofiin ja Holmestrandiin, idässä Horteniin, etelässä Tønsbergiin ja Stokkeen ja lännessä Andebuun ja Lardaliin. Kunnan keskustaajama on nimeltään Revetal. Tammikuussa 2013 tehdyn väestönlaskennan mukaan Ren kunnassa oli 8 994 asukasta.
Ren kunta perustettiin 1. tammikuuta 2002 silloisten Vålen ja Ramnesin kuntien liittyessä yhteen. Uudessa kunnassa Re oli tunnetuin paikannimi ja valittiin siten uuden kunnan nimeksi. Ren taistelusta vuonna 1177 puhutaan Snorre Sturlasonin saagassa, "Heimskringla"ssa. Taistelu tapahtui nykyisen Ramnesin kirkon ja pappilan välimaastossa.


title: Yu

text: Yu tarkoittaa seuraavia:Yu on seuraavien henkilöiden nimi:


title: Amaury Leveaux

text: Amaury Leveaux (s. 2. joulukuuta 1985 Belfort, Ranska) on ranskalainen uimari. Hän on olympiavoittaja ja MM-mitalisti.


title: Amaury Leveaux

text: Leveaux saavutti junioreiden EM-kilpailuissa Glasgow'ssa 2003 kultaa 4 × 100 metrin vapaauintiviestissä sekä hopeaa 100 metrin vapaa- ja perhosuinnissa ja 4 × 200 metrin vapaauintiviestissä. Hän sai Madridin EM-kilpailuissa 2004 pronssia 4 × 100 ja 4 × 200 metrin vapaauintiviesteissä. Lisäksi hän ui alkuerissä 4 × 100 metrin sekauintiviestissä, jossa Ranska sai hopeaa. Budapestin EM-kilpailuissa 2006 hän sai hopeaa 100 metrin perhosuinnissa ajalla 52,76 ja ui ankkuriosuuden Ranskan pronssijoukkueessa 4×100 metrin vapaauintiviestissä.


title: Amaury Leveaux

text: Leveaux ui Melbournen MM-kilpailuissa 2007 alkuerissä Ranskan 4 × 100 metrin vapaauintijoukkueessa, joka sijoittui lopulta kolmanneksi. Saman vuoden Debrecenin lyhyiden ratojen EM-kilpailuissa hän sai hopeaa 4×50 metrin vapaauintiviestissä. Eindhovenin EM-kilpailuissa 2008 hän sai hopeaa 200 metrin vapaauinnissa ajalla 1.46,99.


title: Amaury Leveaux

text: Leveaux sai Pekingin olympialaisissa 2008 hopeaa 50 metrin vapaauinnissa ajalla 21,45 ja 4 × 100 metrin vapaauintiviestissä. Rijekan lyhyiden ratojen EM-kilpailuissa 2008 hän voitti kultaa 50 ja 100 metrin vapaauinnissa, 50 metrin perhosuinnissa ja 4×50 metrin vapaauintiviestissä. Rooman MM-kilpailuissa 2009 hän sai pronssia 50 metrin vapaauinnissa ajalla 21,25. Lisäksi hän ui alkuerissä 4 × 100 metrin vapaauintiviestissä, jossa Ranska oli lopulta kolmas. Saman vuoden Istanbulin lyhyen radan EM-kilpailuissa hän voitti mestaruuden 100 metrin vapaauinnissa ajalla 45,56 ja 4 × 50 metrin vapaauintiviestissä sekä sai pronssia 4 × 50 metrin sekauinnissa. Budapestin EM-kilpailuissa 2010 hän ui alkuerissä 4 × 100 metrin vapaauintiviestissä, jossa Ranska sai hopeaa. Szczecinin lyhyen radan EM-kilpailuissa 2011 hän oli toinen 50 metrin perhosuinnissa.


title: Amaury Leveaux

text: Leveaux kuului Debrecenin EM-kilpailuissa 2012 Ranskan kultajoukkueeseen 4 × 100 metrin vapaauintiviestissä. Lisäksi hän sai hopeaa 200 metrin vapaauinnissa. Kesäolympialaisissa 2012 Leveaux oli mukana Ranskan 4 × 100 metrin vapaauintiviestijoukkueessa, joka otti matkan olympiakultaa ajalla 3.09,93. Lisäksi hän sai hopeaa 4 × 200 metrin vapaauintiviestissä. Saman vuoden Chartres'n lyhyen radan EM-kilpailuissa hän sai kultaa 4 × 50 metrin vapaauintiviestissä. Lisäksi hän ui alkuerissä sekajoukkueiden 4 × 50 metrin vapaauintiviestissä, jonka Ranska niin ikään voitti.


title: Amaury Leveaux

text: Leveaux'lla on hallussaan 100 metrin vapaauinnin lyhyen radan maailmanennätys 44,94. Aiemmin hänen nimissään ovat olleet 25 metrin altaan maailmanennätykset myös 50 metrin vapaauinnissa (20,48) ja 50 metrin perhosuinnissa (22,18).


title: Beeban Kidron

text: Beeban Kidron (s. 2. toukokuuta 1961 Iso-Britannia) on brittiläinen televisio- ja elokuvaohjaaja. Hän on ohjannut muun muassa elokuvat "Anna onnelle mahdollisuus " (1992), "Kiitos kaikesta Wong Foo, parhain terveisin!" (1995), "Meren huuhtomaa" (1997) ja "" (2004).


title: Sulkavan kirkko

text: Sulkavan kirkko on rakennettu vuonna 1822 Sulkavan kirkonkylään. Se kaksoisristikirkko eli kahtamoinen. Kirkon piirtäjä ja suunnittelija oli italialaissyntyinen valtionarkkitehti Charles Bassi. Rakennusmestari Salonen suoritti rakennustyön verrattain vapaasti. Vuonna 1851 oli jo aihetta merkittäviin muutos- ja korjaustöihin, joiden jäljiltä kirkko sai nykyisen, alkuperäistä suuremman muotonsa. Kirkkoon mahtuu istumaan noin 1 000 henkeä.


title: Sulkavan kirkko

text: Seudun vanhin tiedossa oleva kirkko purettiin vuonna 1653 rakennettavan uuden kirkon tieltä. Nykyistä edeltävä kirkko rakennettiin sata vuotta myöhemmin. Se oli jo samalla paikalla kuin tämä nykyinen, kolmas, vuonna 1822 rakennettu kirkko. Kirkon sijainti Uitonvirran suulla Saimaaseen kuuluvan Alanteen selän rannalla on luonteva paikka ottaen huomioon, että merkittävä osa seurakuntalaisia on saapunut kirkkoon kirkkoveneellä vesitse.


title: Sulkavan kirkko

text: Kellotapuli on kirkkoa vanhempi. Sen rakennusvuodeksi mainitaan 1770 ja rakentajaksi Matti Petrell.


title: Sulkavan kirkko

text: Ennen Sulkavan seurakunnan perustamista sulkavalaiset kuuluivat Iitlahti-nimiseen Säämingin seurakunnan neljänneskuntaan. Sulkava tuli itsenäiseksi seurakunnaksi vuonna 1630.


title: Sulkavan kirkko

text: Edellisen kirkon tilanahtauden vuoksi Sulkavan pitäjänkokous teki päätöksen uuden kirkon rakennustöiden käynnistämisestä 9. marraskuuta 1817. Työt alkoivat syksyllä 1821. Piirustukset laadittiin Suomen intendenttikonttorissa sen päällikön Charles Bassin johdolla ja käytännön mukaan ne vahvisti itse keisari. Kirkon rakentajaksi valittiin savitaipalelainen Matti Salonen. Rakennustyötä valvoi seurakunnan kirkkoväärti ja läheisen Tiittalan kartanon isäntä Karl J. Reiher avustajanaan seurakunnan lukkari Henrik Sederholm. Saarnatuolin teko “hyvin kuivatusta honkapuusta” annettiin kirkkonikkari Mandelinin urakaksi. Kirkko valmistui syksyllä 1822. Tuntemattomasta syystä kirkon vihkiminen viivästyi vuoteen 1832.


title: Sulkavan kirkko

text: Bassin piirustusten perusteella kirkosta piti tulla uusklassista tyyliä noudattava laakeakattoinen kirkko. Rakennusmestari Salonen kuitenkin mukaili piirustuksia oman tyylinsä mukaan. Tarkkaa tietoa kirkon alkuperäisestä ulkoasusta ole säilynyt. Rakennusmestarin alun perin luoma keskiosan tornimainen kattorakennelma alkoi painua jo 1830-luvulla ja uhkasi romahtaa kirkon sisään. Korjaustyöt aloitettiin vuonna 1852. Joensuulaisen kirkkorakennusmestari J. Tolpon johdolla, saksalaisyntyisen E. Lohrmanin ja A. E. Granstedtin uusien piirustusten mukaisesti. Kirkon yläosa korotettiin ja kupolista tehtiin kahdeksankulmainen. Korjaustyöt saatiin päätökseen syksyllä 1853. Nykymuodossaan kirkko on tasavartinen kaksoisristikirkko, jonka keskellä on umpinainen kupoli. Keskiosan kupolia kannatteleva kirkon osa muodostaa suuren korkean tilan, johon ristisakarat liittyvät kylkiäisinä. Ulkoseinien lisäksi keskuskupolia kannattelee neljä paksua pylvästä.


title: Sulkavan kirkko

text: Kirkon esineistöön ja kalustukseen kuuluvat uuden saarnastuolin lisäksi mahdollisesti aikaisemmasta kirkosta tuotu saarnatuoli, joka toimi lukkarintuolina ennen urkujen aikaa vuoteen 1892. Kirkon penkkien päissä on sorvatut kynttilänjalat. Kirkossa olivat myös Pistolekorsien haarniska ja vaakuna, joista haarniska siirrettiin 1859 Keisarilliseen Aleksanterin-yliopistoon mistä se siirtyi kansallismuseoon. Vaakuna päätyi Olavinlinnaan. Kirkon alttarilla on kolmen alttaritaulun sarja, joista kaksi suurinta ovat 1850-luvun tienoilla hankittuja venäläisiä taidejäljennöksiä tunnetuista teoksista: espanjalaisen mestari Murillon Pyhä Perhe ja Leonardo da Vincin Pyhä ehtoollinen. Ylimpänä olevan taulun "Jeesuksen ruumis otetaan ristiltä" lahjoitti kirkkoon Partalaa 1848–1870 isännöinyt kunniaporvari Adolf Andrae vaimoineen. Kirkon 175-vuotisjuhlan yhteydessä otettiin esille ja kunnostettiin kaksi kellotapulissa edellisistä kirkoista säilynyttä vanhaa kynttiläkruunua. Kruunut ovat esillä kirkon luoteisen sisäänkäynnin eteisessä. Ensimmäiset kirkkoon hankitut 9-äänikertaiset urut olivat B. A. Thulen rakentamat. Nykyiset urut ovat Kangasalan urkutehtaan rakentamat. Niissä on mekaaninen koneisto ja 33-äänikertaa.


title: Sulkavan kirkko

text: Sulkavan nykyinen kirkko on järjestyksessä kolmas itsenäisen pitäjän kirkko. Sulkavan pitäjänkokouksen pöytäkirjassa 6. kesäkuuta 1753 lukee, että pitäjäläiset purkivat vuonna 1653 rakennetun kirkkonsa ja alkoivat rakentaa tilalle uutta. Ensimmäinen kirkko Sulkavalle oli rakennettu Iitlahden neljänneskunnan käyttöön. Ensimmäisestä kirkosta on säilynyt tieto maanmittari Lars Röösin maakirjakartassa vuodelta 1644, josta ilmenee, että kirkko sijaitsi noin 300 metrin päässä nykyiseltä kirkon paikalta. Uusi kirkko rakennettiin Lokinniemeen, jossa myöhemmätkin kirkot ovat sijainneet. Oletetaan, että kirkko oli aikakauden tyylin mukainen suorakaiteen muotoinen, yksinkertainen puukirkko. Kirkon kuori oli samalla paikalla kuin nykyinen Pistolekorsien sukuhaudan päälle rakennettu hautakammio, muu osa sijaitsi hautakammiosta länteen. Kirkon irtaimistoon kuului Heikki Hintsasen ja vaimonsa Birgitta Haataisen vuonna 1662 lahjoitettama kattokruunu, joka on edelleen Sulkavan kirkossa. Lisäksi kirkossa oli Pistolekors-suvun vaakuna ja haarniska.


title: Sulkavan kirkko

text: Vuonna 1753 rakennettiin uusi kirkko entisen paikalle Lokinniemeen. Päätös kirkon rakentamisesta syntyi pitäjänkokouksessa 15. heinäkuuta 1752. Uusi kirkko oli muodoltaan ristikirkko. Kirkon pinta-ala oli 265–270m² jolloin ristinsakaroiden mitta lienee ollut 16–17 metriä. Seurakunnan alue oli tuona aikana jakautunut kahteen valtakuntaan Turun rauhan rajan erotettua pitäjän itäiset kylät osaksi Venäjää. Uuden kirkon rakentamisesta vastasi mikkeliläinen rakennusmestari August Sorsa. Työssä oli mukana pitäjän kantatilojen toimittamina 37 rakennusmiestä. Kirkossa oli paanukatto ja kaksi ovea. Pääovi aukesi länteen ja toinen ovi etelään. Ensin kirkko tervattiin, mutta myöhemmin vuonna 1779 punamullattiin. Kirkkoon hankittiin kuparinen, sisältä tinattu kastemalja. aikana venäläiset veivät kirkosta kynttilänjalkoja, kastemaljan ja kirkkotekstiileitä, kirkkolaivan, pikareita ja muuta esineistöä. Näistä kastemalja onnistuttiin hankkimaan taikaisin ja se palvelee edelleen Sulkavan nykyisessä kirkossa. Seurakunnan väkiluvun kasvaessa uusikin kirkko kävi ahtaaksi. "Lehterille tehtiin lisäpenkkejä sotilaille paremman järjestyksen aikaansaamiseksi" vuonna 1777.


title: Sulkavan kirkko

text: Sulkavan kolmanteen kirkkoon rakennettiin kellotapuli, mutta vuonna 1768 sen todettiin olevan sortumaisillaan. Viivytysten jälkeen uutta tapulia päästiin rakentamaan vuonna 1770. Rakennustyöstä vastasi pälkäneläinen rakennusmestari, jonka henkilöllisyydestä ei ole täyttä varmuutta. Kyseessä oli joko Tuomas Hägert tai hänen kisällinsä Matti Petrell. Kellotapuli uudistettiin vuonna 1847 korjausten yhteydessä, jolloin se sai kahdeksankulmaisen muotonsa ja paanukaton. Korjauksista vastasi savitaipalelainen rakennusmestari Taavetti Rahikainen. Kirkonkellot ovat vuodelta 1810. Nykyinen kellotapuli on tiettävästi Sulkavan vanhin rakennus. Kellotapulin paanukatto uusittiin 2009. Tuolloin uusittiin myös tapulin katolla 162 vuotta ollut risti.


title: Sulkavan kirkko

text: Pitkään jatkunut kirkon lattian alle hautaaminen lopetettiin vuonna 1822. Nykyisen kirkon rakentamisen yhteydessä rakennettiin edellisen kirkon paikalle vanhan kirkon hirsistä kahdeksankulmainen hautaholvi, johon siirrettiin Pistolekors-suvun sukuhaudan vainajat.


title: Kanašin piiri

text: Kanašin piiri (, tšuvassiksi Канаш районě, "Kanaš raionĕ") on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 981 neliökilometriä ja asukkaita on 41 700 henkeä (vuonna 2007).


title: Kanašin piiri

text: Piiri sijaitsee Tšuvassian keskiosassa. Pohjoisessa se rajoittuu Tsivilskin ja Krasnoarmeiskojen piireihin, idässä Urmaryn ja Jantikovon piireihin, etelässä Komsomolskojen ja Ibresin piireihin sekä lännessä Vurnaryn piiriin. Hallinnollinen keskus on Kanašin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Kanašin piiriin kuuluu 24 maalaiskuntaa.


title: Kanašin piiri

text: Seutu kuuluu Tšuvassian tasankoon. Joista huomattavimmat ova Malyi Tsivil, Uta ja Urjum. Pinta-alasta valtaosa on maatalousmaata. Metsät muodostavat 18 %.


title: Kanašin piiri

text: Kanaš on huomattava liikennesolmu, jossa risteytyvät Nižni Novgorodiin, Kazaniin, Tšeboksaryyn ja Saranskiin johtavat rautatiet. Sieltä on myös hyvät maantieyhteydet mm. Tsivilskiin, Uljanovskiin, Syzraniin, Tšeboksaryyn ja Alatyriin.


title: Kanašin piiri

text: Väestöstä 97 % on tšuvasseja.


title: Kanašin piiri

text: Kanašin kaupunki on huomattava teollisuuskeskus. Sitä ympäröivän piirin maatalous on keskittynyt viljan, perunan ja humalan viljelyyn, maidon ja lihan tuotantoon sekä siipikarjan kasvatukseen.


title: Kanašin piiri

text: Sespelin kylässä on tšuvassilaiselle runoilijalle Mišši Sespelille omistettu museo. Piirilehtenä ilmestyy tšuvassinkielinen "Kanaš jen".


title: Martin Walsh

text: Martin Walsh (s. 8. marraskuuta 1955 Manchester, Englanti, Iso-Britannia) on brittiläinen elokuvaleikkaaja. Hän on voittanut parhaan leikkauksen Oscar-palkinnon elokuvasta "Chicago".


title: Standing in the Shadows of Motown

text: Standing in the Shadows of Motown on Motownin studioyhtyeestä Funk Brothersista kertova dokumenttielokuva vuodelta 2002. Sen ohjasi Paul Justman. Funk Brothersilla oli merkittävä rooli kuuluisan Motown-soundin luomisessa, vaikka siitä ei tullutkaan yhtä kuuluisaa kuin monista Motown-solisteista. Tunnettujen solistien taustayhtyeenä sille kuitenkin kertyi enemmän listaykkösiä kuin Beatlesille, Elvis Presleylle ja Rolling Stonesille yhteensä.


title: Elbert Root

text: Elbert Alonzo Root (20. heinäkuuta 1915 – heinäkuu 1983) oli yhdysvaltalainen uimahyppääjä ja olympiamitalisti.


title: Elbert Root

text: Root voitti olympiahopeaa Berliinin olympialaisissa 1936 10 metrin kerroshypyissä Yhdysvaltain ottaessa lajin kaksoisvoiton.


title: Hof (Norja)

text: Hof on Norjan kunta Vestfoldin läänissä. Se rajoittuu pohjoisessa Drammeniin, Nedre Eikeriin ja Øvre Eikeriin, idässä Sandeen ja Holmestrandiin, etelässä Rehen ja Lardaliin ja lännessä Kongsbergiin. Kunnan taajamia ovat Hofin keskustaajaman lisäksi Sundbyfoss ja Eidsfoss. Tammikuussa 2013 tehdyn väestönlaskennan mukaan Hofin kunnassa oli 3 060 asukasta.


title: Den svenska högtidsboken

text: Den svenska högtidsboken on vuonna 2000 ilmestynyt ruotsalainen kirja uskonnottomista elämänkaarijuhlista ja vuotuisjuhlista. Teoksen on julkaissut Humanisterna-järjestö yhdessä kustannusyhtiön En bok för alla kanssa. Kirja sisältää tietoa juhlatavoista sekä lauluja ja runoja.


title: Den svenska högtidsboken

text: Kirjan päätoimittaja on Göran Palm yhdessä Marie Lundquistin ja Carl-Johan Mats Klebergin kanssa. Toimitusryhmään kuuluvat Hans Alfredson, Mikael Göransson, Bengt af Klintberg, Petter Lindgren, Gunilla Lundgren, Suzanne Osten, Arne Ruth, Bo Strömstedt, Mehmed Uzun ja Gösta Åberg.


title: Vesiralli

text: Vesiralli on Suomen Uimaliiton käyttämä nimitys noin 7-10 -vuotiaille lapsille tarkoitettu uinnin monipuolisuuskurssi. Vesiralleja on neljää eri tasoa ja niitä järjestetään lähes kaikissa suomalaisissa uimaseuroissa. Kursseilla on tarkoitus käydä hauskasti ja haastavasti läpi eri uintiurheilumuotojen perusteita. Pääsy kullekin tasolle edellyttää aina myös edellisen tason suorittamista. Uimaliiton määrittämä pääsyvaatimus ensimmäiselle tasolle on 25 metrin uimataito jollakin uintityylillä.


title: Aikuistumiskoulutus

text: Aikuistumiskoulutus on uskonnollisen tai uskonnottoman yhteisön tai muun tahon järjestämää koulutusta, jonka tarkoituksena on valmistaa nuoria aikuisuuteen. Koulutus voidaan toteuttaa esimerkiksi oppituntien, leirin tai vierailujen avulla. Aikuistumiskoulutus päättyy usein aikuistumisriittiin, kuten konfirmaatioon.


title: LINEAR

text: Lincoln Near-Earth Asteroid Research eli LINEAR on Massachusetts Institute of Technologyn Lincoln-laboratorion ohjelma, jota rahoittavat NASA ja Yhdysvaltain ilmavoimat. Sen tarkoituksena on kartoittaa Maan lähelle tulevia asteroideja. Löytöjä on tehty lukuisia, niiden joukossa 2004 FH.


title: Cooperin pari

text: Cooperin pari kuvaa suprajohteisiin syntyvää kahden elektronin muodostamaa korreloitunutta paria. Parikorrelaatio aiheutuu suprajohteissa elektronien välille syntyvästä attraktiivisesta eli puoleensa vetävästä vuorovaikutuksesta. Cooperin pari on saanut nimensä suprajohtavuuden mikroskooppisen BCS-teorian yhdeltä isältä, Leon Cooperilta. Cooper osoitti vuonna 1956 ohjaajansa John Bardeenin ehdotuksesta, että pienikin attraktiivinen vuorovaikutus saa aikaan pariutuneita elektronitiloja, joiden energia on pienempi kuin tilojen, joilla parikorrelaatioita ei ole. Tämä Cooperin epästabiilisuus saa aikaan suprajohtavuuden. Yhdessä John Schriefferin kanssa Bardeen ja Cooper kehittivät ideasta suprajohtavuuden mikroskooppisen teorian ja jakoivat Nobelin fysiikan palkinnon vuonna 1972.


title: Cooperin pari

text: Cooperin parien ansiosta suprajohteiden alkeisvaraus on kahden elektronin varauksen suuruinen. Tämä näkyy muun muassa suprajohtavassa kvantti-interferenssilaitteessa SQUIDissa, jossa magneettivuo kvantittuu arvoon


Cooperin pari


title: Cooperin pari

text: Samoin suprajohtavien yksielektronitransistorien varautumisenergia on muotoa


title: Willy van de Kerkhof

text: Wilhelmus ”Willy” van de Kerkhof (16. syyskuuta 1951 Helmond, Alankomaat) on alankomaalainen jalkapalloilija. Kerkhof pelasi lähes koko uransa PSV Eindhovenissa, joskin uransa alkupuolella hän edusti FC Twenteä. Hän viimeisteli pelaamissaan 511 ottelussa 71 maalia.


title: Willy van de Kerkhof

text: Maajoukkueessa Willy van de Kerkhof viimeisteli viisi maalia 63 ottelussa. Hän pelasi MM-kilpailuissa 1974 ja 1978, joissa molemmissa joukkue saavutti hopeaa. Hän on, kuten myös kaksosveljensä René van de Kerkhof, Pelén vuonna 2004 laatimalla FIFA 100 -listalla.


title: René van de Kerkhof

text: Reinier "René" van de Kerkhof (16. syyskuuta 1951, Helmond, Alankomaat) on alankomaalainen jalkapalloilija. Suurimman osan urastaan (1973-1983) Kerkhof pelasi PSV Eindhovenissa, jossa teki 278 ottelussa 85 maalia. Maajoukkueessa hän onnistui maalinteossa viidesti 47 ottelussa. Hän saavutti MM-hopeaa vuosina 1974 ja 1978. Pelé valitsi hänet, kuten myös hänen kaksosveljensä Willy van de Kerkhofin, FIFA 100 -listalle vuonna 2004.


title: The Funk Brothers

text: The Funk Brothers oli studioyhtye, jota levy-yhtiö Motown käytti levytyksissä. Sen jäsenet olivat detroitilaisia studiomuusikoita, jotka soittivat useimpien Motown Records -yhtiön levyjen taustalla 1959–1972, jolloin yhtiö muutti Los Angelesiin. The Funk Brothers soitti sellaisten Motown-hittien kuin "My Girl", "I Heard It Through the Grapevine", "Baby Love", "Signed, Sealed, Delivered I'm Yours", "Papa Was a Rollin' Stone", "The Tears of a Clown" ja "(Love is Like a) Heat Wave" taustalla.


title: The Funk Brothers

text: Funk Brothersin merkitys on kuvattu Paul Justmanin dokumenttifilmissä "Standing in the Shadows of Motown", joka perustuu Allan Slutskyn samannimiseen kirjaan. Teokset ovat kuvanneet yhtyeen merkitystä arvioimalla, että Funk Brothers "saanut enemmän listäykkösiä kuin The Beatles, Elvis, The Rolling Stones ja The Beach Boys yhteensä."


title: The Funk Brothers

text: Pitkäaikaisista jäsenistä Bob Babbit kuoli 16. kesäkuuta 2012 Nashvillessa.


title: The Funk Brothers

text: Yhtye esiintyi Kulttuuritalolla vuonna 2007 sekä Helsingin jäähallilla vuonna 2004.


title: Franky Van der Elst

text: Franky Van der Elst (30. huhtikuuta 1961 Opwyk, Belgia) on belgialainen entinen jalkapalloilija, nykyinen jalkapallovalmentaja. Elst pelasi suurimman osan urastaan Club Bruggessä tehden 15 maalia 465 ottelussa. Maajoukkueessa hän teki yhden maalin 86 ottelussa. Nykyään hän valmentaa brysseliläistä FC Molebeek Brussels Strombeekiä. Hän yksi 125:stä jalkapalloilijasta, jotka Pelé valitsi FIFA 100-listalle.


title: Giampiero Boniperti

text: Giampiero Boniperti (4. heinäkuuta 1928, Barengo, Italia) on italialainen jalkapalloilija. Boniperti pelasi koko uransa Juventuksessa tehden 178 maalia 444 ottelussa. Maajoukkueessa hän teki kahdeksan maalia 38 ottelussa.


title: Giampiero Boniperti

text: Boniperti toimi Juventuksen puheenjohtajana vuosina 1971–1990.


title: Giampiero Boniperti

text: Maaliskuussa 2004 Pelé nimesi hänet FIFA 100:aan, eli luetteloon 125 parhaasta elävästä jalkapalloilijasta.


title: Julio César Romero

text: Julio César Romero (yleensä Romerito) (28. elokuuta 1960, Luque, Paraguay) on entinen paraguaylainen jalkapalloilija. Hän on yksi 125:stä pelaajasta, jotka Pelé valitsi FIFA 100-listalle.


title: Onni (elokuva)

text: Onni ("Happiness") on 1998 valmistunut yhdysvaltalainen musta komedia, jonka on ohjannut ja käsikirjoittanut Todd Solondz. Elokuva kertoo kolmen sisaruksen sekä näiden perheiden ja lähipiirin elämästä.


title: Onni (elokuva)

text: Runsaasti palkitun elokuvan teemoihin lukeutuu pedofilia. Elokuva merkitsi näyttelijä Philip Seymour Hoffmanin läpimurtoa.


title: Onni (elokuva)

text: "The New York Timesin" kriitikot valitsivat "Onnen" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Paavo Niiles

text: Paavo Niiles (s. 1950) on suomalainen yrittäjä ja kristillisdemokraatteja edustava poliitikko.


title: Paavo Niiles

text: Niiles on vaikuttanut pitkään Petäjäveden kunnallispolitiikassa, sekä kunnanvaltuustossa että -hallituksessa. Hän on ollut kunnan kunnanvaltuuston jäsen vuodesta 1977 ja vuosina 1989–2004 hän toimi kunnanvaltuuston puheenjohtajana. Kun Niiles valittiin Petäjäveden kunnanvaltuuston johtoon, hänestä tuli ensimmäinen kunnanvaltuuston puheenjohtajana toiminut silloisen Suomen Kristillisen Liiton poliitikko. Hän on myös puolueensa puoluevaltuuston jäsen, jona hän on toiminut vuodesta 1984. Vuosina 2001–2007 hän toimi puoluevaltuuston puheenjohtajana.


title: Paavo Niiles

text: Useiden kunnallisvaaliehdokkuuksien lisäksi Niiles on ollut neljästi eduskuntavaaliehdokkaana, 1999, 2003, 2007 ja 2011. Vaaleissa 1999, joissa hän sai 648 ääntä, ja vaaleissa 2003, joissa hänelle annettiin 660 ääntä, hän pääsi puolueensa varaedustajaksi Keski-Suomen vaalipiirissä. Vaaleissa 2007 hän sai 461 ääntä, viidenneksi eniten kristillisdemokraattien ehdokkaista Keski-Suomessa. Vuosina 1990–1996 Niiles toimi Suomen Kristillisen Liiton Keski-Suomen piirin puheenjohtajana.


title: Paavo Niiles

text: Niiles on ammatiltaan yrittäjä. Hänen yrityksensä on nimeltään Puusepänliike Paavo Niiles. Vuonna 1983 ja vuosina 1987–1988 hän toimi Petäjäveden Yrittäjien puheenjohtajana ja 1994 hänet valittiin Petäjäveden vuoden yrittäjäksi.


title: Paavo Niiles

text: Niiles on kirjoittanut kirjan "Torpparista talolliseksi", joka kertoo Petäjäveden torppariasutuksesta. Kirja ilmestyi omakustanteena vuonna 2002.


title: Paavo Niiles

text: Niiles on naimisissa opettaja Paula Niileksen kanssa. Heillä on kaksi aikuista lasta, poika Jaakko ja tytär Kristiina.


title: Michelle Akers

text: Michelle Akers (s. 1. helmikuuta 1966 Santa Clara, Kalifornia) on yhdysvaltalainen uransa päättänyt jalkapalloilija ja olympiavoittaja. Hän on Mia Hammin lisäksi toinen Pelén tekemän FIFA 100 -listan naisjalkapalloilijoista.


title: Michelle Akers

text: Vuosina 1985–2000 Akers pelasi Yhdysvaltain naisten jalkapallomaajoukkueessa 153 ottelua ja teki 105 maalia. Olympiavoiton lisäksi hän oli voittamassa maailmanmestaruuksia vuosina 1991 ja 1999.


title: Michelle Akers

text: Akers nimettiin vuosisadan naisjalkapalloilijaksi vuonna 2000. Vuodesta 2004 hän on kuulunut National Soccer Hall of Fameen.


title: Andebu

text: Andebu on Norjan kunta Vestfoldin läänissä. Sen rajanaapureita ovat pohjoisessa Lardal ja Re, idässä Stokke, etelässä Sandefjord ja lännessä Larvik. Tammikuussa 2013 tehdyn väestönlaskennan mukaan Andebun kunnassa oli 5 546 asukasta.


title: Andebu

text: Andebussa on laajoja metsäalueita. Kolme pääasutusaluetta ovat Andebu, Høyfjord ja Kodal. Kaikkien kolmen kylän kirkkorakennukset on rakennettu keskiajalla. Høyfjordin sauvakirkko rakennettiin noin 1150–1200.


title: Älä koskaan laula kantria

text: Älä koskaan laula kantria on Kari Peitsamon avaruusteemainen sooloalbumi vuodelta 1985. Levy on Peitsamon ensimmäinen albumi Kari Peitsamo Revival -yhtyeen hajoamisen jälkeen. Alivaltiosihteeri on levyttänyt oman versionsa kappaleesta "Elämää avaruusaluksella", Aku Ankkuli kappaleista "Uskon unelmiin" ja "Lootus" sekä Retkibanaani-yhtye levyn nimikappaleesta.


title: Älä koskaan laula kantria

text:
A-puoli
B-puoli


title: Älä koskaan laula kantria

text: Kaikki sävellykset, sanoitukset ja sovitukset Kari Peitsamo


title: Holmestrand

text: Holmestrand on Norjan kunta ja kaupunki Vestfoldin läänissä. Se rajoittuu idässä Oslonvuonoon, pohjoisessa Sandeen, lännessä Hofiin ja etelässä Rehen. Tammikuussa 2013 tehdyn väestönlaskennan mukaan Holmestrandin kunnassa oli 10 350 asukasta.


title: Holmestrand

text: Holmestrand muodostaa luonnollisen sataman Oslonvuonon rannalla. Jo vuoden 1550 tienoilla hollantilaiset hakivat paikkakunnalta puutavaraa. Vuonna 1663 paikkakunnan satama alistettiin Tønsbergin alaisuuteen ja vuonna 1713 siitä tuli luotsiasema (). Vuonna 1752 Holmestrand sai kaupunkioikeudet ().


title: Sande (Vestfold)

text: Sande on Norjan kunta Vestfoldin läänissä. Sen rajanaapureita ovat pohjoisessa Drammen, idässä Svelvik, etelässä Holmestrand ja lännessä Hof. Kunnan korkein kohta on nimeltään "Presteslettås", 563 metriä merenpinnan yläpuolella. Tammikuussa 2013 tehdyn väestönlaskennan mukaan Sanden kunnassa oli 8 835 asukasta.


title: Sande

text: Sande voi tarkoittaa ainakin seuraavia:


title: Manuel Gaspar Haro

text: Manuel "Manolo" Gaspar Haro (s. 3. helmikuuta 1981 Málaga, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Cartagenaa. Hän on pelipaikaltaan oikea laitapuolustaja, mutta pystyy pelaamaan myös keskuspuolustajana.


title: Manuel Gaspar Haro

text: Manolo aloitti ammattilaisuransa kotikaupunkinsa Málagan reservijoukkueesta. Vuonna 2004 hän siirtyi toiseksi korkeimmalla sarjatasolla pelanneeseen Almeríaan. Kahden kauden jälkeen Almeríassa, hän siirtyi Levanteen.


title: Manuel Gaspar Haro

text: Levanten tiputtua pääsarjasta Manolo palasi Málagaan, joka vastaavasti nousi pääsarjaan kahden vuoden tauon jälkeen.


title: Todd Solondz

text: Todd Solondz (s. 15. lokakuuta 1959 Newark, New Jersey) on yhdysvaltalainen indie-elokuvaohjaaja ja elokuvakäsikirjoittaja. Hän on ohjannut muun muassa elokuvat "Tervetuloa nukkekotiin" (1995), "Onni" (1998), "Storytelling" (2001) ja "Palindromes" (2004).


title: Ampukaa pianistia

text: Ampukaa pianistia ("Tirez sur le pianiste") on ranskalaisen elokuvaohjaajan Francois Truffaut'n toinen ohjaus (1960). Se on monin osin tarkoituksellisen vastakkainen hänen esikoiselleen "400 kepposta". Filmi perustuu David Goodisin rikosromaaniin.


title: Ampukaa pianistia

text: Pariisiin sovitettu tarina kertoo Charles Aznavourin esittämästä kahvilapianistista, jonka menneisyys paljastuu vähitellen. Michèle Mercier esittää prostituoitua ja Marie Dubois soittajaan rakastunutta tarjoilijaa.


title: Ampukaa pianistia

text: Helsingin Sanomien kriitikon Arto Pajukallion mukaan amerikkalaisen rikoselokuvan aineksilla leikitellään teoksessa "hykerryttävän kujeilevasti".


title: Ampukaa pianistia

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Kimmoinen törmäys

text: Kimmoisessa eli elastisessa törmäyksessä törmäävien hiukkasten kokonaisenergia ja kokonaisliikemäärä ovat samat ennen ja jälkeen törmäyksen.


title: Kimmoinen törmäys

text: Törmäysprosessin alussa hiukkasten ollessa kosketuksissa toisiinsa kineettinen energia on muuntunut elastiseksi potentiaalienergiaksi, mutta törmäyksen lopussa se on muuttunut takaisin kineettiseksi energiaksi, joka on yhtä suuri kuin alussa. Elastisessa törmäyksessä kineettinen energia ei siis muutu lopullisesti toiseksi energian muodoksi, esimerkiksi törmäävien kappaleiden lämmöksi tai muodonmuutoksiin.


title: Kimmoinen törmäys

text: Esimerkki elastisesti törmäävistä hiukkasista ovat yleensä kaasu- ja nestemolekyylit. Makroskooppisten kappaleiden elastiset törmäykset ovat lähes mahdottomia.


title: Kimmoinen törmäys

text: Elastisen törmäyksen vastakohta on epäelastinen törmäys, jonka jälkeen kappaleiden yhteenlaskettu liike-energia on pienempi kuin ennen törmäystä. Osa energiasta muuttuu tällöin lämmöksi tai menee kappaleiden muodonmuutoksiin. Ääritapauksena on "täysin kimmoton törmäys", jossa kappaleet eivät enää törmäyksen jälkeen liiku toistensa suhteen.


title: Kimmoinen törmäys

text: Oletetaan kaksi kappaletta, joita merkitään alaindekseillä 1 ja 2. Käytetään niiden massoille merkintöjä "m" ja "m", nopeuksille ennen törmäystä merkintöjä "u" ja "u" sekä törmäyksen jälkeen "v" ja "v". Käsitellään tapausta, jossa kappaleiden liikkeet ovat saman- tai vastakkaissuuntaisia. Oletaan lisäksi, että nopeudet ovat sen verran pieniä, ettei suhteellisuusteorian tuloksia tarvitse ottaa huomioon.


title: Kimmoinen törmäys

text:
Kappaleiden yhteenlaskettu liikemäärä säilyy törmäyksessä, mikä voidaan esittää yhtälöllä:
Kimmoisessa törmäyksessä säilyy myös niiden yhteenlaskettu liike-energia:


title: Kimmoinen törmäys

text: Nämä yhtälöt muodostavat yhtälöparin, josta voidaan ratkaista joko nopeudet törmäyksen jälkeen, jos nopeudet ennen törmäystä tunnetaan, tai myös päinvastoin. Yhtälöparilla on kaksi ratkaisua:


title: Kimmoinen törmäys

text: tai


title: Kimmoinen törmäys

text: Näistä edellinen vastaa tilannetta törmäyksen jälkeen. Jälkimmäisessä ratkaisussa kappaleilla on yhä alkuperäinen liikemäärä eli se vastaa tilannetta ennen törmäystä.


title: Kimmoinen törmäys

text: Esimerkkitapaus: kahden pallon törmäys:


title: Kimmoinen törmäys

text: Törmäyksen jälkeen:


title: Kimmoinen törmäys

text:
Kappaleiden suhteellinen nopeus toisiinsa nähden on kimmoisen törmäyksen jälkeen yhtä suuri mutta vastakkaissuuntainen kuin sitä ennen, toisin sanoen:
Tämä seuraa siitä, että kappaleiden yhteenlaskettu liike-energia on


title: Kimmoinen törmäys

text: Liikemäärää koskeva yhtälö voidaan kirjoittaa myös muotoon:


title: Kimmoinen törmäys

text: Jakamalla energiaa koskeva yhtälö liikemäärää koskevalla saadaan:


title: Kimmoinen törmäys

text: Näin ollen kappaleiden välinen suhteellinen nopeus on törmäyksen jälkeen yhtä suuri mutta vastakkaissuuntainen kuin sitä ennen.


title: Kimmoinen törmäys

text:
Tämä tulos pätee, käytettiinpä mitä tahansa sellaista koordinaatistoa, jonka suhteen kappaleiden liike ennen törmäystä on tasaista.
Törmäävien kappaleiden yhdessä muodostaman systeemin massakeskipisteen nopeus ei muutu kimmoisessa törmäyksessä eli se on sama hetkellä formula_13 ennen törmäystä ja hetkellä formula_14 törmäyksen jälkeen. Massakeskipisteen sijainti ennen törmäystä on
ja törmäyksen jälkeen
Niinpä sen nopeus ennen törmäystä ja sen jälkeen ovat:
Edellisen lausekkeen formula_19 osoittaja on kokonaisliikemäärä ennen törmäystä, jälkimmäisen lausekkeen formula_20 osoittaja taas törmäyksen jälkeen. Koska liikemäärä säilyy, nämä ovat yhtä suuret eli


title: Kimmoinen törmäys

text: Kappaleiden nopeudet niiden muodostaman systeemin massakeskipisteen suhteen ovat kimmoisen törmäyksen jälkeen yhtä suuret mutta vastakkaismerkkiset kuin sitä ennen. Jos kappaleiden massat ovat eri suuret, raskaamman kappaleen nopeus massakeskipisteen suhteen on pienempi kuin kevyemmän. Jos kappaleiden massat ovat hyvin eri suuret, niistä raskaamman liike ei muutu kovin paljon, mutta kevyempi kimpoaa takaisin lähes yhtä suurella nopeudella kuin tulikin.


title: Kimmoinen törmäys

text: Toisaalta jos kappaleiden massat ovat suunnilleen yhtä suuret ja toisella niistä on suuri alkunopeus formula_22, sen nopeus törmäyksen jälkeen (formula_23) on pieni. Tähän perustuvat ydinreaktoreissa käytettävät neutronihidastimet, jolla nopeat neutronit hidastetaan termisiksi neutroneiksi niin, että ne voivat ylläpitää ketjureaktiota. Niissä käytetään materiaalia, jossa on etupäässä kevyitä atomiytimiä, joiden massa on samaa luokkaa kuin neutronin ja jotka eivät helposti myöskään absorboi neutroneja.


title: David Goodis

text: David Goodis (2. maaliskuuta 1917 Philadelphia – 7. tammikuuta 1967) oli yhdysvaltalainen dekkarikirjailija, jonka lajityyppi oli "noir fiction", kovaksi keitetty rikosromaani.


title: David Goodis

text: Goodis suoritti Temple Universityssä journalismin tutkinnon, mutta oli sen jälkeen työssä mainostoimistossa. Samaan aikaan hän ryhtyi kirjoittamaan ensimmäistä romaaniaan "Retreat from Oblivion", joka ilmestyi 1939. Hän muutti New Yorkiin, jossa hän kirjoitti tarinoita viihdelehtiin jopa 10 000 sanan päivävauhtia. 1940-luvulla hän käsikirjoitti radiosarjoja, muun muassa "Teräsmiestä". Hän työskenteli myös Hollywoodissa. Läpimurto tapahtui kun hänen "Saturday Evening Post" julkaisi sarjana hänen romaaninsa "Dark Passage" (suom. "Pimeä käytävä"), joka ilmestyi myös kirjana ja jonka pohjalta Delmer Daves ohjasi maineikkaan elokuvan "Pimeä käytävä". Warner Brothersin palveluksessa hän teki useita vuosia elokuvakäsikirjoituksia muiden kirjailijoiden romaanien pohjalta.


title: David Goodis

text: Hän palasi Philadelphiaan 1950 ja asui vanhempiensa ja veljensä kanssa. Vilkasta yöelämää viettänyt kirjailija kirjoitti menestysromaaneja, "Cassidy's Girl", jonka myynti oli miljoonia, sekä "Down There", josta François Truffaut ohjasi elokuvan "Ampukaa pianistia". Jean-Luc Godard nimesi elokuvaansa "Made in U.S.A." (1966) henkilön hänen mukaansa.


title: David Goodis

text: Goodis kuoli maksakirroosiin. Hänen kuolemansa jälkeen hänen teoksistaan ei pitkään aikaan otettu Yhdysvalloissa uusia painoksia, mutta Ranskassa hän pysyi suosiossa. Monet nykykirjailijat ovat saaneet häneltä vaikutteita.


title: Metonymia

text:
Metonymia tarkoittaa tilanteita, joissa johonkin käsitteeseen viitataan nimeämällä jokin toinen, tuohon käsitteeseen läheisesti liittyvä käsite. Metonymia kuuluu kielikuviin. Se on metaforan erikoistunut laji, ja sillä tarkoitetaan nimityksenvaihtoa, joka syntyy kun syy asetetaan seurauksen tilalle, omistaja omistetun tilalle, abstrakti konkreettisen tilalle.
Esimerkiksi:


title: Metonymia

text: Metaforassa yhteys rinnastettavien asioiden tai olioiden välillä on ennakoimaton. Metonymiassa merkityksen siirto tapahtuu tuttuuden ja asiayhteyden perusteella: "Valkoinen talo vaikenee" merkitsee, ettei Yhdysvaltain presidentti aio kommentoida.


title: Metonymia

text: "Taiteen kuva on aina metonyymi, jossa yksi asia korvataan toisella, suurempi pienemmällä." Andrei Tarkovski


title: Jon Foo

text: Jonathan Patrick Foo (s. 30. lokakuuta 1982 Lontoo, Englanti) on englantilainen näyttelijä, joka näyttelee enimmäkseen toimintaelokuvissa. Hänet tunnetaan muun muassa elokuvista "Left for Dead" (2004), "House of Fury" (2005), "Batman Begins" (2005) ja "The Protector" (2005). Hän näyttelee vuonna 2009 valmistuneessa elokuvassa "Tekken". Foo on tehnyt myös stuntteja elokuvaan "The Myth" (2005).


title: Jon Foo

text: Hänen isänsä on kiinalainen ja äiti irlantilainen. Molemmat hänen vanhempansa harrastivat kamppailulajeja, joista myös Foo kiinnostui kahdeksanvuotiaana aloittaen kungfun parissa. Myöhemmin 15-vuotiaasta lähtien Foo on harjoitellut aktiivisemmin Wushuta.


title: Martijn Maaskant

text: Martijn Maaskant (s. 27. heinäkuuta 1983 Zuidland, Etelä-Hollanti, Alankomaat) on alankomaalainen maantiepyöräilijä. Vuosina 2008–2013 hän kilpaili Garmin-tallissa ja viimeisellä ammattilaiskaudellaan 2014 UnitedHealthcare-joukkueessa.


title: Martijn Maaskant

text: Maaskant aloitti ammattilaisuransa korkeimmalla tasolla vuonna 2008, jolloin hän sijoittui Pariisi–Roubaix'ssa neljänneksi ja Flanderin ympäriajossa kahdenneksitoista. Seuraavana vuonna hän oli Flanderin ympäriajossa neljäs.


title: Time Is Running Out

text: Time Is Running Out on kolmas kappale Musen vuonna 2003 julkaistulta studioalbumilta "Absolution". Se oli levyn ensimmäinen single. Kappale sijoittui yhdeksänneksi US Modern Rock -listalla, lyöden samalla yhtyeen entisen ennätyksen kyseisellä listalla.


title: Time Is Running Out

text: Kappaleesta tehtiin myös video ja se on mukana myös Musen live-dvd:llä, HAARP:lla.


title: Santeri Kallio

text: Santeri Kyösti "Sande" Kallio on suomalainen muusikko. Hänet tunnetaan parhaiten Amorphis-yhtyeestä, jonka kosketinsoittajana hän on toiminut vuodesta 1998 lähtien. Hän soittaa myös kitaraa Verenpisara-yhtyeessä. Aiemmin Kallio soitti kosketinsoittimia Kyyria-yhtyeessä vuosina 1992-1998. Hän on toiminut myös tuottajana, äänittäjänä, miksaajana (Chaosbreed, Ääritila, Verenpisara, Riistetyt ym.) sekä miksaajana keikoilla mm. Waltari-, All Human Substitutes-, To Separate The Flesh From The Bones- sekä Grease Helmet yhtyeille.


title: Amerikan ortodoksinen kirkko

text:
Amerikan ortodoksinen kirkko () on ensisijaisesti Kanadassa ja Yhdysvalloissa toimiva, venäläistä perinnettä edustava ortodoksikirkko. Sillä on nykyisin autokefalisen kirkon asema ja se on Kirkkojen maailmanneuvoston jäsen. Kirkolla on Yhdysvalloissa noin 85 000 jäsentä. Puolet näistä on kääntynyt ortodoksisuuteen myöhemmällä iällä. Kirkon priimas vuodesta 2013 on Koko Amerikan ja Kanadan Metropoliitta Tihon. Häntä edelsi metropoliitta Jonah.
Amerikan ortodoksisen kirkon juuret ovat aikoinaan Alaskaan Venäjän Amerikkaan lähetystyöhön lähteineissä venäläisissä munkeissa ja heidän lähetysasemissaan. Venäjän luovuttua Alaskasta 1867 perustettiin Yhdysvaltoihin 1870 Moskovan patriarkaattiin kuulunut "Alaskan ja Aleuttien saarten hiippakunta", jonka keskuspaikka oli Kalifornian San Franciscossa. Toiminta-alueen laajetessa mantereella arkkipiispa Tihonin kaudella nimi muutettiin vuonna 1900 "Alaskan ja Pohjois-Amerikan hiippakunnaksi" ja piispanistuisn siirtyi New Yorkiin. Venäjän vallankumouksen jälkeisen sekasorron aikana se sai Moskovalta autonomisen kirkon aseman ja nimen "Amerikan venäläinen ortodoksinen kreikkalaiskatolinen kirkko". Vuonna 1970 Venäjän ortodoksinen kirkko myönsi sille täysin riippumattoman aseman, autokefalian, ja kirkko otti nykyisen nimensä. Konstantinopolin ekumeeninen patriarkaatti ei autokefaliaa tunnustanut.
Pohjois-Amerikassa toimii myös useita muita, eri patriarkaattien alaisia ortodoksikirkkoja, yhteensä ortodoksikristittyjä on noin 1 200 000 – 1 300 000. Suurin näistä kirkoista on Konstantinopolin ekumeeniseen patriarkaattiin kuuluva Amerikan kreikkalaisortodoksisen arkkihiippakuta (GOA). Venäläistä ortodoksista perinnettä Amerikassa on edustanut myös Venäjän ortodoksinen ulkomaankirkko (ROCOR), jonka suhteet Moskovan patriarkaattiin ja Amerikan ortodoksiseen kirkkoon olivat vaikeat Neuvostoliiton aikaan, mutta joka palasi Moskovan patriarkaatin yhteyteen vuonna 2007.


title: Niukkala

text: Niukkala on kylä Parikkalan kunnassa Etelä-Karjalan maakunnassa Pyhäjärven rannalla.


title: Niukkala

text: Kylä kuului Uukuniemen kuntaan vuoden 2005 alkuun saakka, jolloin Uukuniemi liitettiin Parikkalaan . Kylä oli Uukuniemen kunnan keskus, mutta taajamaa se ei ole koskaan muodostanut liian pienen väestöpohjan takia. Niukkalaan johtaa Niukkalantie eli yhdystie 4021 kuutostieltä idästä, tie jatkuu Uukuniemen kylälle. Pohjoiseen päin kuutostielle taas johtavat Kummuntie eli tie 4040 ja Pyhäjärven rantaa seuraileva Maironiementie. Etelään Saaren ja Parikkalan suuntaan pääsee valtakunnan rajaa myötäileviä sivuteitä tai lännempää Tarnalasta Sorokulmantietä numero 4014.


title: Niukkala

text: Niukkalan palveluihin kuuluvat muun muassa kyläkauppa, Osuuspankin konttori, urheilukenttä ja kirjasto. Vuonna 2011 Niukkalaan valmistui uusi vierasvenesatama.


title: Small house movement

text: Pientaloliike () on Yhdysvalloista liikkeelle lähtenyt arkkitehtuurin suunta ja kansalaisliike, joka pyrkii edistämään asumista pienemmissä omakotitaloissa.


title: Small house movement

text: Kehittyneissä maissa perheiden koko on pienenemässä, mutta joissakin maissa omakotitalojen koko on kasvanut viime vuosikymmeninä huimasti, esimerkiksi Yhdysvalloissa keskimääräinen pinta-ala on kasvanut 165 m²:stä (1978) 230 m²:iin (2007). Syitä on vaurastuminen ja arvostusten muuttuminen. Ylisuuret talot ovat kuitenkin kalliita rakentaa ja niiden lämmitys, ylläpito ja korjaus on kallista. Pienet talot paitsi edustavat pienempää kokoa, myös korostavat suunnittelun merkitystä. Niissä käytetään ratkaisuja, joista on hyötyä usealla tavalla, ja niissä on käytössä tilaa säästävät laitteet ja kodinkoneet.


title: Small house movement

text: Sarah Susankan katsotaan panneen liikkeen alkuun, kun hän julkaisi teoksen "The Not So Big House" 1997. Idean pohjalta syntyi yhdysvaltalainen järjestö Small House Society, joka pyrkii edistämään pienempien omakotitalojen rakentamista. Sen perustajia olivat Jay Shafer, Shay Salomon, Nigel Valdez ja Gregory Paul Johnson.